Κίνηση συμπαράστασης της ΕΙΝΔΥΜ και συλλόγων εργαζομένων στους 10 άδικα απολυμένους συμβασιούχους του Γ.Ν. Καστοριάς | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία Σέρβια Βελβεντό Σιάτιστα ΣΕΡΒΙΑ ΣΙΑΤΙΣΤΑ\nΚίνηση συμπαράστασης της ΕΙΝΔΥΜ και συλλόγων εργαζομένων στους 10 άδικα απολυμένους συμβασιούχους του Γ.Ν. Καστοριάς\n09 Ιουνίου 2022 - 6:14 ΜΜ 1 Comment\nΜε ιδιαίτερο κλίμα πραγματοποιήθηκε η κινητοποίηση των 10 απολυμένων συμβασιούχων την Τρίτη 07/06 έξω από την πύλη του ΓΝ Καστοριάς. Η στήριξη των συναδέλφων τους από όλα τα τμήματα και τους τομείς ήταν φανερή, όπως επίσης και της Ένωσης Νοσοκομειακών Γιατρών και γιατρών ΚΥ της Δυτικής Μακεδονίας και του σωματείου Γουνεργατών.\nΈγινε ξεκάθαρο πως αγωνίζονται για το αυτονόητο, το δικαίωμά τους στην εργασία. Αναδείχτηκε η ανάγκη οι εργαζόμενοι αυτοί να επιστρέψουν στις θέσεις τους για να καλύψουν βασικά κενά στο νοσοκομείο, που μήνες τώρα εργάζονται, δίνοντας τον καλύτερο εαυτό τους, σε θέσεις που μπορεί να μένουν ακόμη και ακάλυπτες. Ενδεικτικά αυτή τη στιγμή δεν υπάρχει βάρδια καθαριστή το βράδυ ή αντίστοιχα μπορεί να υπάρχει ένας μόνο βοηθός θαλάμου στη βάρδια 3-11 για όλους τους ασθενείς του Νοσοκομείου. Το νοσοκομείο χρειάζεται θωράκιση σε όλους τους τομείς-γιατρούς, νοσηλευτές, λοιπό υγειονομικό προσωπικό- και λύση δεν είναι ούτε οι απολύσεις των συμβασιούχων ούτε η ανακύκλωση της ανεργίας των εργαζομένων με τρίμηνα και συμβάσεις ορισμένου χρόνου αλλά οι μόνιμες προσλήψεις προσωπικού. Το καθεστώς των συμβασιούχων έχει διατηρηθεί και ενισχυθεί από όλες τις κυβερνήσεις.\nΓια την κατάσταση που έχει δημιουργηθεί με τους συμβασιούχους έχει μεγάλη ευθύνη η κυβέρνηση, το Υπουργείο, η διοίκηση που αντί να τοποθετήσει αυτούς τους εργαζόμενους να καλύψουν κενά στο Νοσοκομείο, τους τοποθέτησε σε θέσεις εργαζομένων που η ίδια έβγαλε σε αναστολή χωρίς να λύνει ουσιαστικά το ζήτημα των αυξημένων απαιτήσεων στην περίθαλψη του λαού. Είναι περιττές οι προσπάθειες να πείσουν πως οι εργαζόμενοι γνώριζαν τους «όρους της σύμβασής τους» για την τοποθέτησή τους, όταν η ίδια κυβέρνηση επέλεξε ότι θα τους τοποθετήσει στις θέσεις των εργαζόμενων σε αναστολή, όταν η ίδια κυβέρνηση έβαζε το δίλημμα «ή υπογράφεις τη σύμβαση ή ξαναγυρνάς στην ανεργία», ή αντίστοιχα όταν υπάρχει ποινή από την μη αποδοχή παράτασης της σύμβασης στη συμμετοχή για δύο χρόνια στους επικουρικούς πίνακες.\nΚύριο αίτημα των εργαζομένων είναι να τηρηθεί η σύμβαση που η ίδια Διοίκηση τους ανανέωσε εώς 31/12/22 γνωρίζοντας μάλιστα τις επιστροφές ορισμένων εργαζομένων σε αναστολή ή αντίστοιχα ορισμένες παραιτήσεις.\nΓια το επόμενο διάστημα οργανώνουν τη συζήτηση για το πως θα δυναμώσει ο αγώνας για μονιμοποίηση των συμβασιούχων και ενημέρωση του λαού της Καστοριάς, με αναμονή της απόφασης και της Επιθεώρησης Εργασίας.\nΜερικά απλά βασικά πραγματάκια! - 9 Ιουνίου, 2022 at 21:27\nΠρος δεξια σουρδοτρολ που θα σπευσουν παλι να γραψουν τις γνωστες αρλουμπες τυπου ”Και τι θελουν τωρα να τους κανουμε μονιμους…” κλπ κλπ…επειδη δεν ξερουν….\nΠάμε πάλι άλλη μία….\nΗ σύμβαση τους διαρκεί μέχρι 31/12/2022\nκαι εχουμε αρχες Ιουνιου και είναι ΑΠΟΛΥΜΕΝΟΙ\nμιλάμε για καθαρή ΑΠΩΛΗΣΗ…\nεφοσον δεν τελειωσε η συμβαση τους.\n« A. Tερζοπούλου: “Ζητάμε την ΑΠΟΜΑΚΡΥΝΣΗ 2 Αντιδημάρχων Εορδαίας Τ-Ω-Ρ-Α – Ζητάμε από την Αντιδήμαρχο Πολιτισμού και Δημοσίων σχέσεων κ. Αντωνιάδου Μαρία να μας απαντήσει ” ποιους στέλνει στο διάβολο και ακόμη παραπέρα! ” (τέλος χθεσινής συνεδρίασης Δημ.Συμβ. στις 8.6.2022)”\nkozan.gr: Είτε μας αρέσει είτε δεν μας αρέσει… »


forum.math.uoa.gr • Προβολή θέματος - Βοήθημα μαθηματικών [μόνο ένας τόμος]\nΗμερομηνία 20 Οκτ 2018, 23:55\nΒοήθημα μαθηματικών [μόνο ένας τόμος]\nΘέμα δημοσίευσης: Βοήθημα μαθηματικών [μόνο ένας τόμος]\nΔημοσιεύτηκε: 20 Ιαν 2010, 21:17\nΕγγραφη: 20 Ιαν 2010, 21:12\nΓείας σας παίδες,σόρρυ αν έκανα σε λάθος μέρος το πόστ αλλα δεν ηξερα που αλλου να το κανω.Λοιπόν θέλω να μ προτείνεται ενα μονότομο και σχετικά καλό βοήθημα για μαθηματικά κατεύθυνσης ΄Γ λυκείου περιμένω απόψεις\nΘέμα δημοσίευσης: Re: Βοήθημα μαθηματικών [μόνο ένας τόμος]\nΔημοσιεύτηκε: 25 Ιαν 2010, 19:42\nΚοίταξε να δεις, επειδή το χω ψάξει το θέμα, μονότομο καλό δύσκολο να βρεις. Μονότομο σε κάθε μεγάλη ενότητα θα βρεις, δηλαδή σε 4 βιβλιαράκια, όσες και οι ενότητες του σχολικού βιβλίου.\nΚοίτα αν δε θες μεγάλη εμβάθυνση στη θεωρία και θες απλά ασκήσεις, δες των Τζιρώνη-Τζουβάρα από εκδόσεις Σαββάλα. Είναι 4 βιβλία, Μιγαδικοί, Συναρτήσεις - Όρια - Συνέχεια, Διαφορικός Λογισμός, Ολοκληρωτικός Λογισμός και Επαναληπτικές Ασκήσεις, ή κάπως έτσι.\nΕπίσης για Κρητήρια Αξιολόγησης είναι το Αντίστοιχο από Εκδόσεις Ελληνικά Γράμματα και για πιο προχωρημένα θέματα κρητηρίων αξιολόγησης δες τα βιβλία του Γ. Μπαϊλάκη από Εκδόσεις Σαββάλα, τις σειρές "Διαγωνίσματα Μαθηματικών" και "Το 4ο Θέμα των Μαθηματικών".\nΓια πιο ψηλού επιπεδου ασκήσεις, που είναι κυρίως από παλιά θέματα δεσμών μπορείς να δεις τα βιβλία του Ευάγγελου Σπανδάγου, για Γ' Λυκείου τα οποία εξηγούν και λίγο καλύτερα τη θεωρία, αλλα γενικά στη θεωρία ακολουθεί το σχολικό βιβλίο.\nΑν θες περαιτέρω κατανόηση της Θεωρίας, που επεκτείνεται, αλλά και έξυπνες Ερωτήσεις Όλων των Τύπων και Ασκήσεις μερικές εκ των οποίων είναι του Υπουργείου συνυστώ τα βιβλία του Ηλία Κωνσταντόπουλου από Εκδόσεις Γκρύτζαλη. Κατά τη γνώμη μου τα καλύτερα βιβλία για Γ' Λυκείου ever! Απλά σε κάποια σημεία ξεφεύγει λίγο από τη θεωρία του βιβλίου ώστε να δώσει μία πιο σφαιρική άποψη της θεωρίας.


INSTAGRAM HACKED; ΔΕΊΤΕ ΠΏΣ ΜΠΟΡΕΊΤΕ ΝΑ ΕΠΑΛΗΘΕΎΣΕΤΕ ΤΙΣ ΠΡΟΣΒΆΣΕΙΣ ΣΤΟ ΛΟΓΑΡΙΑΣΜΌ ΣΑΣ ΓΙΑ ΚΙΝΗΤΆ - 2021\nΤο Instagram χάκεψε; Δείτε πώς μπορείτε να επαληθεύσετε τις προσβάσεις στον λογαριασμό σας στο κινητό σας\nΗ εφαρμογή Instagram επιτρέπει στους χρήστες να επαληθεύουν όλες τις προσβάσεις που γίνονται στο λογαριασμό τους. Διατίθεται στο Διαδίκτυο, το iPhone (iOS) και τα smartphones με βάση το Android, η λειτουργία εμφανίζει τις ημερομηνίες και τις ώρες των πρόσφατων προσπελάσεων στο λογαριασμό. Με αυτόν τον τρόπο, ελέγξτε αν οι καταχωρίσεις έγιναν από εσάς ή εάν δεν πραγματοποιήθηκαν κάποια στοιχεία σύνδεσης στις συσκευές σας.\nΌταν ελέγχετε τις ημερομηνίες και βρίσκετε ακατάλληλη πρόσβαση στον λογαριασμό σας, ξεκινήστε γρήγορα διαδικασίες ασφαλείας για να διασφαλίσετε ότι δεν θα κλαπεί ή θα διαγραφούν τα δεδομένα, οι φωτογραφίες και τα βίντεο σας. Σε αυτές τις περιπτώσεις, υποδεικνύουμε την αλλαγή του κωδικού πρόσβασης για να εμποδίσουμε το άτομο να διατηρήσει την πρόσβαση στο προφίλ. Ανατρέξτε στο σεμινάριο για να μάθετε πώς μπορείτε να εντοπίσετε εισβολές στον λογαριασμό σας Instagram.\nΠώς λειτουργεί το Instagram; Κατανοήστε τον αλγόριθμο που οργανώνει τη ροή σας\nΤο σεμινάριο δείχνει τον τρόπο ελέγχου των συνδέσεων στον λογαριασμό σας Instagram\nΒήμα 1. Ανοίξτε το Intagram και αγγίξτε το εικονίδιο avatar στην κάτω δεξιά γωνία της οθόνης για να αποκτήσετε πρόσβαση στο προφίλ σας. Στην επόμενη σελίδα, αγγίξτε το εικονίδιο με το γρανάζι αν χρησιμοποιείτε iPhone. Στο Android, αυτή η επιλογή αντιπροσωπεύεται από ένα εικονίδιο τριών σημείων στην επάνω δεξιά γωνία.\nΕνέργεια για πρόσβαση στις ρυθμίσεις ενός προφίλ Instagram\nΒήμα 2. Μεταβείτε στις "Λεπτομέρειες λογαριασμού". Σε αυτό το σημείο, πατήστε το κουμπί "Προβολή όλων" κάτω από την επιλογή "Σύνδεση". Εάν απαιτείται, κάντε ξανά σύνδεση στο λογαριασμό σας.\nΕνέργεια για τον έλεγχο των συνδέσεων σε έναν λογαριασμό Instagram μέσω κινητού τηλεφώνου\nΒήμα 3. Οι πιο πρόσφατες συνδέσεις θα εμφανιστούν στην οθόνη και μπορείτε να πατήσετε το κουμπί "Δείτε περισσότερα" για να ελέγξετε άλλες ημερομηνίες. Μετά από αυτό, ελέγξτε αν υπάρχει κάποια παράξενη σύνδεση ή ημερομηνία που δεν έχετε πρόσβαση στο Instagram σας για μια νέα συσκευή. Αν βρείτε κάτι από το συνηθισμένο, ξεκινήστε τη διαδικασία για να αλλάξετε τον κωδικό πρόσβασής σας και να καταργήσετε την πρόσβαση του εισβολέα.\nΤα δεδομένα σύνδεσης επαληθεύονται από την εφαρμογή Instagram\nΧρησιμοποιήστε τη συμβουλή για να ελέγξετε με μη αυτόματο τρόπο αν υπάρχει παραβίαση ασφαλείας στον λογαριασμό σας Instagram.\nInstagram: Πώς να επιλύσετε "το όνομα χρήστη που καταχωρίσατε δεν ανήκει σε έναν λογαριασμό"; Κάντε ερωτήσεις στο φόρουμ.\nΠώς να γνωρίζετε ποιος δεν δέχτηκε το αίτημά σας να συνεχίσετε στο Instagram


Γιατί δεν γινόταν αλλιώς | Amfiloxia Online\nHome ΑΡΘΡΑ Γιατί δεν γινόταν αλλιώς\nΓιατί δεν γινόταν αλλιώς\nΑναρτήθηκε από: Webmaster Ώρα: 10:00:00 π.μ. / Σχόλια : 0\nΆρθρο του Βασίλη Παϊκου\nΠράγματι, δεν γινόταν αλλιώς. Με τίποτα. Δεν γινόταν να συνεχίσει ο Τσίπρας με κυβέρνηση μειοψηφίας. Δεν γινόταν να σταθεί κυβέρνηση δίχως τη δεδηλωμένη και με πλειοψηφίες α λα καρτ. Με τις δυνάμεις τής αντιπολίτευσης στα ζητούμενα της συμφωνίας, και με την εσωκομματική αντιπολίτευση στα άλλα. Στα όποια άλλα. Δεν γινόταν να συνεχίζει να παριστάνει πως ηγείται ενός ενιαίου πλειοψηφικού κόμματος και δι' αυτού να ασκεί την εξουσία όπως - όπως. Δεν γινόταν να συνεχίζει να αποδέχεται εκείνο το τραγελαφικό «καταψηφίζουμε τις κεντρικές επιλογές, αλλά στηρίζουμε την κυβέρνηση». Το οποίο, στο κάτω - κάτω, υποτιμούσε κραυγαλέα τη νοημοσύνη του λαού. Δεν γινόταν. Τόσο απλά...\nΚι έτσι φτάσαμε στις εκλογές. Τις απολύτως αναπόφευκτες. Μια και η άλλη -πλην των εκλογών- επιλογή θα ήταν η διαμόρφωση νέας πλειοψηφίας από την παρούσα Βουλή. Η επανάληψη δηλαδή του πειράματος Παπαδήμου. Που πάει να πει η φαλκίδευση της λαϊκής εντολής της 25ης Ιανουαρίου.\nΌμως, την ανάγκη προσφυγής σε εκλογές επέβαλε και η στοιχειώδης πολιτική υποχρέωση του Αλέξη Τσίπρα να ζητήσει από τον λαό την επικύρωση των επιλογών στις οποίες υποχρεώθηκε να καταφύγει η κυβέρνησή του. Επιλογές οι οποίες πράγματι απέχουν από το πρόγραμμα στη βάση του οποίου ψηφίστηκε τον περασμένο Ιανουάριο. Έτσι ώστε, αν μεθαύριο εγκριθούν τα πεπραγμένα αλλά και τα προβλεπόμενα, να κυβερνήσει σταθερά με καθαρή λαϊκή εντολή.\nΑν όχι, να πάει σπίτι του. Και ίσως αυτή η πολιτική υποχρέωση είναι σημαντικότερη, πιο επιτακτική και πιο «βαριά» από την αμφισβητούμενη κυβερνητική πλειοψηφία. Υποχρέωση την οποία δεν σεβάστηκαν ούτε ο Γιώργος Παπανδρέου το 2010, ούτε ο Αντώνης Σαμαράς το 2012. Κι ας εξελέγησαν στ' όνομα εντελώς άλλων προγραμμάτων από κείνα που εφάρμοσαν. Ε, λοιπόν, ο Τσίπρας έκανε, και επ' αυτού, τη διαφορά. Από τη στιγμή που, ευρεθείς προ των γνωστών τραγικών διλημμάτων αναγκάστηκε να υπογράψει το νέο πρόγραμμα, δεν μπορούσε παρά να προσφύγει στον λαό. Διαφορετικά θα ήταν ανακόλουθος. Και επίορκος...\nΌσοι θρηνούν για τη διάσπαση του ΣΥΡΙΖΑ έχουν ασφαλώς τα δίκια τους. Η τέτοια στάση όμως δεν έχει παρά μονάχα συναισθηματικό πρόσημο. Κατανοητό, σεβαστό, πλην μονάχα συναισθηματικό. Και ελάχιστα έως καθόλου πολιτικό. Αντίθετα, θα μπορούσε να πει κανείς πως πρόκειται για εξέλιξη λυτρωτική. Εξέλιξη η οποία, υπό προϋποθέσεις και όρους, μπορεί να οδηγήσει σε καθαρές, ξάστερες και θετικές για τον λαό και τη χώρα λύσεις.\nΑς πούμε λοιπόν τα πράγματα με το όνομά τους. Ο ΣΥΡΙΖΑ υπήρξε ένα εντελώς πρωτότυπο πολιτικό πείραμα. Πανευρωπαϊκά πρωτότυπο. Με τη σχεδόν ακραία πολυσυλλεκτικότητά του στο πλαίσιο του αριστερού φάσματος. Ένα πείραμα που στο πεδίο της αντιπολίτευσης κατάφερε να περπατήσει επιτυχώς. Με αντιφάσεις, με δυσκολίες και με προβλήματα, όμως επιτυχώς. Ε, λοιπόν, ως κυβέρνηση ήταν αδύνατον να σταθεί. Παντελώς αδύνατον. Ο καθένας μπορούσε να το δει. Να δει ότι κι αν ακόμη δεν υπήρχε το Μνημόνιο, η διάσπαση θα προέκυπτε με άλλη αφορμή. Αφορμή από κείνες που διαμορφώνονται πάντα από την πείσμονα πραγματικότητα. Και στις οποίες σκοντάφτει μοιραία όποιος κυβερνά. Μια και, στο πλαίσιο του ΣΥΡΙΖΑ, ενυπήρχαν δύο (και περισσότερα) κόμματα στη συσκευασία του ενός.\nΣτη συνείδηση των οποίων ο ΣΥΡΙΖΑ δεν υπήρξε παρά κομματικό κέλυφος, κομματικό «πρόσχημα». Έτσι τον έβλεπαν και αναλόγως λειτουργούσαν και πολιτεύονταν. Προτάσσοντας πάντοτε το «τασικό» έναντι του κομματικού ενδιαφέροντος. Η διάσπαση λοιπόν ήταν αναπόφευκτη. Από τη στιγμή που η Αριστερά ενεδύθη κυβερνητικές ευθύνες. Με τις συνεπαγόμενες δύσκολες και δύστροπες απαιτήσεις. Με αυτή την έννοια, ναι, η διάσπαση αλλά και οι εκλογές που ακολουθούν μπορεί να λειτουργήσουν λυτρωτικά. Μια και θα εμφανιστεί ενώπιον του λαού η καθαρή πραγματικότητα. Και με τη λαϊκή έγκριση πλέον, θα ξεκαθαρίσει το σκηνικό. Και θα επωμιστεί ο καθένας τις πραγματικές του ευθύνες.\nΕπιτέλους, η Αριστερά απέδειξε ότι ξέρει καλά το παιχνίδι της αντιπολίτευσης. Καιρός να αποδείξει ότι ξέρει και να κυβερνά. Το χρωστάει στην Ιστορία. Και τώρα μπορεί να το επιχειρήσει δίχως εμπόδια, δίχως περισπάσεις αλλά και δίχως άλλοθι...


Η περίπτωση της Ν. Ζηλανδίας ως μοντέλο ανάπτυξης μιας χώρας - Ξυπνήστε ρε\nΑπο στοιχεία που συνέλεξα απο τη βιβλιογραφία παρουσιάζω σήμερα την περίπτωση της Ν. Ζηλανδίας ως μοντέλο ανάπτυξης μιας χώρας με παρόμοιες στρεβλώσεις με τη δική μας. Θα σας κουράσω σήμερα γιατί όπως ξέρετε γράφω πολύ πιο μικρά κείμενα . Εχουμε λοιπόν και λέμε .\nΗ ΝΖ έχαιρε ειδικών προτιμησιακών εμπορικών σχέσεων με την Αγγλία από την δημιουργία της ως κράτος το 1853. Ειδικά από το 1945 η Αγγλία απορροφούσε την πλειονότητα της παραγωγής κρέατος και γάλακτος.\nΌμως, από το 1972, έτος εισδοχής της Αγγλίας στην τότε ΕΟΚ, η πρόσβαση στην Αγγλική αγορά περιορίστηκε αναγκάζοντας έτσι τους Νεοζηλανδούς παραγωγούς να ψάξουν για άλλες διεθνείς αγορές (Evans, 2004). Από το 1940 έως και την περίοδο ενάρξεως των μεταρρυθμίσεων το 1984, η κρατική προστασία του μεταποιητικού τομέα μέσω δασμών και ποσοστώσεων στις εισαγωγές είχε σαν αποτέλεσμα έναν ακριβό και αναποτελεσματικό αγροτικό τομέα.\nΕίναι χαρακτηριστικό ότι το 1984 το επίπεδο στήριξης των αγροτών έφτανε το 30% της αξίας της αγροτικής παραγωγής.Το 1984 η οικονομία της ΝΖ εισήλθε σε μία περίοδο κρίσης με κύρια χαρακτηριστικά τα υψηλά ελλείμματα (9%), το αυξανόμενο δημόσιο χρέος (60%), και τον υψηλό πληθωρισμό (18%) (Evans et al., 1996), με αφορμή την απώλεια της Βρεττανίας ως εξαγωγικό τοπο αφού αυτή εισήλθε στην ΕΟΚ.\nΗ δομή της οικονομίας, όπως προανεφέρθη, περιελάμβανε αυστηρά ελεγχόμενο χρηματοπιστωτικό τομέα, υψηλές επιδοτήσεις σε αγρότες και σε εξαγωγείς, και προστατευόμενο ιδιωτικό τομέα.\nΑυτά είχαν σαν αποτέλεσμα η ΝΖ να κατρακυλήσει από τις πρώτες θέσεις στην λίστα των πλουσίων χωρών του ΟΟΣΑ ως προς το κατά κεφαλήν εισόδημα, στις τελευταίες (Bale & Dale, 1998).\nΟι κρατικές δαπάνες έφθασαν στο 40% του ΑΕΠ, ενώ ταυτόχρονα οι πολίτες απολάμβαναν δημόσιες υπηρεσίες χαμηλής ποιότητας,\nαναποτελεσματικές και κακώς διαχειριζόμενες.\nΗ γραφειοκρατία ήταν υψηλή, οι δημόσιοι οργανισμοί ελλειμματικοί και, όπως χαρακτηριστικά αναφέρουν οι Bale και Dale (1998, σελ 104): «δημιουργική λογιστική (creative accounting) χρησιμοποιήθηκε για να δοθεί η εντύπωση καλής επίδοσης».\nΤο δημόσιο και ιδιωτικό χρέος έφθασε τον Ιούνιο του 1984 στο 95% του ΑΕΠ πράγμα που είχε σαν αποτέλεσμα την υποβάθμιση της πιστοληπτικής ικανότητας του χρέους της ΝΖ και την έναρξη συναλλαγματικής κρίσης (Evans, 2004).\nΟι ομοιότητες με την ελληνική κρίση είναι εμφανείς αν και η ίδια η κρίση είναι βαθύτερη στην Ελλάδα όπως και τα δομικά και διαρθρωτικά προβλήματα.\nH περίοδος των αλλαγών και των μεταρρυθμίσεων και φυσικά των απόνερων της κρίσης κράτησαν για περισσότερο από μία δεκαετία, 1984-1995. Ο αγροτικός τομέας της ΝΖ άλλαξε από ένα σχετικά προστατευμένο περιβάλλον υψηλών εισοδημάτων (λόγω επιδοτήσεων) και χαμηλού ρίσκου, σε ένα περιβάλλον χαμηλών εισοδημάτων μη προστατευμένο από τις διεθνείς εξελίξεις και όπου το ρίσκο το αναλαμβάνει πλέον η αγροτική βιομηχανία (Evans, 2004).\nΑυτό το ‘σοκ’ των άμεσων και δραστικών αλλαγών που έχει καταγραφεί στον ΟΟΣΑ ως ένα μοναδικό παράδειγμα φιλελευθεροποίησης της οικονομίας έθεσε τις βάσεις για μια αγροτική οικονομία αυτόνομη, παραγωγική, ανεξάρτητη από κρατική στήριξη και ισχυρή με\nπρωτεύοντα λόγο και ρόλο στο διεθνές εμπόριο (Evans, 2004).\nΑυτή τη στιγμή η ΝΖ έχει το χαμηλότερο ποσοστό στήριξης των αγροτών της στις χώρες του ΟΟΣΑ (1% επί του συνόλου της αξίας της αγροτικής παραγωγής) όταν ο μέσος όρος των χωρών του ΟΟΣΑ είναι 18%, με πρώτη την Νορβηγία (61%), ΕΕ-27 20% και ΗΠΑ 7% (KPMG, 2012).\nΘεωρείται από τον ΟΟΣΑ η χώρα με, πρακτικά, μηδενικές στρεβλώσεις στην αγορά γάλακτος στην οποία αν και συμμετέχει με μόνο το 2% της παγκόσμιας παραγωγής, κατέχει το 20% των παγκόσμιων εξαγωγών (Καρανικόλας, 2005).\nπεριβάλλον απομόνωσης από τις διεθνείς τιμές, ελεγχόμενων και επιδοτούμενων επιτοκίων δανεισμού και οι αποφάσεις για το τι θα παράγουν βασίζονταν στις κρατικές επιδοτήσεις και όχι στην διεθνή ζήτηση (Evans, 2004).\nΕίναι σημαντικό να τονισθεί και αξίζει να μελετηθεί και διερευνηθεί περισσότερο το γεγονός ότι οι αλλαγές αυτές στην ΝΖ έτυχαν της γενικής λαϊκής υποστηρίξης, ακόμα και από τις ίδιες τις επηρεαζόμενες ομάδες συμφερόντων, όπως π.χ. αγρότες (Bale & Dale, 1998). Αυτό έγινε διότι τα μέτρα αφορούσαν όλη την οικονομία και έθιγαν σχεδόν όλους τους πολίτες. Έτσι, οι αγρότες συμφώνησαν στην δραστική μείωση των επιδοτήσεων αφού ταυτοχρόνως θα μειώνονταν δραστικά και οι δασμοί στις εισαγωγές βιομηχανικών προϊόντων.\nΌλες οι ομάδες συμφερόντων έτυχαν τις\nίδιας μεταχειρίσεως, της άρσης του προστατευτισμού τους δηλαδή, και έτσι δεν υπήρξαν αντιδράσεις (Evans et al., 1996˙ Bale & Dale, 1998˙ Evans, 2004). Το κλειδί της επιτυχίας των μέτρων έγκειται στο ότι η ανάγκη για τις αλλαγές κατέστη ευρέως αποδεκτή, ιδιαίτερα στον επιχειρηματικό και οικονομικό κύκλο της κοινωνίας, και έτυχε υποστηρίξης από τις ίδιες τις διοικητικές αρχές, αλλά και την πνευματική ηγεσία της χώρας (Evans et al., 1996).\nΈτσι, οι μεταρρυθμίσεις άγγιξαν κάθε τομέα της οικονομικής και κοινωνικής ζωής της χώρας όπως εργασιακές σχέσεις,\nχρηματοπιστωτικό σύστημα, άρση δασμών στις εισαγωγές, μείωση γραφειοκρατίας, μεγαλύτερος απολογισμός και διαφάνεια δημοσίων φορέων και επιχειρήσεων, εξυγίανση δημοσίων φορέων και αξιολόγηση αυτών, μειώσεις φορολογικών συντελεστών σε φυσικά και νομικά πρόσωπα, άρση εξαγωγικών επιδοτήσεων και μετατόπιση από άμεση σε έμμεση φορολογία μέσω ενός ενιαίου φόρου πωλήσεων που αντικατέστησε την μέχρι τότε πληθώρα ειδικών φόρων κατανάλωσης, κ.α.\nΤα αποτελέσματα των δραστικών αυτών μέτρων και μεταρρυθμίσεων είχαν σοβαρό αντίκτυπο στον αγροτικό τομέα της ΝΖ. Οι τιμές της αγροτικής γης υποχώρησαν σημαντικά σαν αποτέλεσμα της ανόδου του κόστους του χρήματος (άνοδος επιτοκίων δανεισμού) και της μείωσης των εισοδημάτων (μέσω δραστικής μείωσης των επιδοτήσεων). Αρκετοί αγρότες αναγκάστηκαν να πουλήσουν μέρος των εκμεταλλεύσεών τους και αρκετοί χρεοκόπησαν.\nΗ κατανάλωση των αγροτών μειώθηκε δραστικά με συνακόλουθες επιπτώσεις στην οικονομία των αγροτικών περιοχών λόγω της καθίζησης της ζήτησης προς τοπικές επιχειρήσεις παροχής υπηρεσιών.\nΕπιπροσθέτως, η κρίση στην αγορά μετοχών τον Οκτώβριο του 1987 επιδείνωσε τα πράγματα για όλη την οικονομία της ΝΖ και όχι μόνο για τον αγροτικό τομέα. Ο συνδυασμός όμως με την απορρύθμιση του μεταποιητικού τομέα ελευθέρωσαν τον υγιή ανταγωνισμό στον κλάδο παροχής αγροτικών εφοδίων και υπηρεσιών και έριξαν τις τιμές, οδηγώντας σε εκ βαθέων αναδιάρθρωση όλου του φάσματος των μεταφορών αγροτικών προϊόντων, μονάδων συσκευασίας, κτηνοτροφίας, δασικών προϊόντων και προϊόντων φυτικής παραγωγής (Evans, 2004). Η απελευθέρωση της αγοράς εργασίας το 1991 οδήγησε σε περαιτέρω ευελιξία και αύξηση καινοτομίας λόγω της μείωσης του κόστους, πράγμα που βοήθησε την ανάπτυξη του απελευθερωμένου πλέον αγροτικού τομέα.\nΝΟΜΙΖΩ ΟΤΙ Η ΠΕΡΙΠΤΩΣΗ ΤΗΣ Ν. ΖΗΛΑΝΔΙΑΣ ΜΑΣ ΔΕΙΧΝΕΙ ΤΟΝ ΔΡΟΜΟ. ΤΟ ΘΕΜΑ ΕΙΝΑΙ ΝΑ ΒΡΟΥΜΕ ΑΝΘΡΩΠΟΥΣ ΝΑ ΤΟΥΣ ΒΑΛΟΥΜΕ ΜΠΡΟΣΤΑ ΚΑΙ ΝΑ ΤΑ ΥΛΟΠΟΗΣΟΥΝ. ΚΑΙ ΦΥΣΙΚΑ ΝΑ ΥΠΑΡΞΕΙ Η ΚΟΙΝΩΝΙΚΗ ΣΥΝΑΙΝΕΣΗ ΚΑΤΙ ΠΟΥ ΑΚΟΜΗ ΔΕΝ ΥΠΑΡΧΕΙ.


14:16 | Περδίκης για κυνηγούς: 'Γιατί να γίνει εξαίρεση για κυνηγούς που κάνουν το χόμπι τους;' - 'Κάποιοι νομίζουν ότι είναι προνομιούχοι'\nΓια να μειωθεί η ένταση στην ανατολική Μεσόγειο μερικοί πρέπει να σιωπήσουν, δήλωσε ο Τούρκος Υπουργός Άμυνας και συνέστησε στην Ελλάδα “να μη γίνει μεζές για χάρη κάποιων χωρών που την χρησιμοποιούν για τα δικά τους συμφέροντα”, όπως προκλητικά υποστήριξε.\nΣε ομιλία του για την έναρξη της εκπαιδευτικής χρονιάς στην διοίκηση της ταξιαρχίας του Πεζικού Αμφίβιων Δυνάμεων, ο Τούρκος Υπουργός Άμυνας είπε ότι «όσοι κάνουν τεχνάσματα εναντίον της Τουρκία, θα απογοητευτούν όπως έγινε και στο παρελθόν». «Για να μειωθεί η ένταση στην ανατολική Μεσόγειο μερικοί απλώς πρέπει να σιωπήσουν. Δεν χρειάζεται να κάνουν τίποτα, φτάνει να σιωπήσουν”, ανέφερε ο Ακάρ προσθέτοντας ότι “συνιστούμε ανεπιφύλακτα στη γείτονά μας Ελλάδα να μην αφήσει να την χρησιμοποιούν κάποιες χώρες για τα δικά τους συμφέροντα και να μην γίνει μεζές για χάρη τους”.\nΟ Τούρκος Υπουργός είπε ότι δίνουν μεγάλη σημασία στον διάλογο και πρόσθεσε: “Σε αυτό το πλαίσιο κάθε φορά καλούμε τους Έλληνες γείτονές μας στο τραπέζι των διαπραγματεύσεων, σε διάλογο, τους καλούμε για πολιτική λύση και θα συνεχίσουμε να τους καλούμε”. “Η τουρκική αντιπροσωπεία συμμετείχε στις διαπραγματεύσεις που ξεκίνησαν χθες στο πλαίσιο του ΝΑΤΟ”, ανέφερε.\nΟ Χουλούσι Ακαρ είπε ότι πραγματοποιήθηκαν 4 μεγάλες ασκήσεις και κοινές ασκήσεις στην Ανατολική Μεσόγειο τις τελευταίες 15 μέρες. “Αν αυτές οι ασκήσεις δεν είναι απειλές, τότε τί είναι; Εμείς μιλάμε για φιλία, για σχέσεις καλής γειτονίας, και μας απαντούν με εξοπλισμό, αύξηση στρατιωτικών δυνάμεων και ασκήσεις. Αυτά ασφαλώς είναι ενέργειες που αυξάνουν την ένταση. Αυτό που πρέπει να γίνει για να μειωθεί η ένταση είναι αρκετά απλό: διάλογος, αμοιβαίες διαπραγματεύσεις, επικέντρωση στις πολιτικές λύσεις, να γίνουν εργασίες γι αυτά. Διαφορετικά θα πρέπει να γνωρίζουν ότι θα υπάρξουν άσχημες συνέπειες”.\nΟ Τούρκος Υπουργός είπε ότι “από τη μια γίνεται λόγος για διάλογο, για μείωση της έντασης και από την άλλη δοκιμάζεται η υπομονή μας από κάποιες βίαιες προκλήσεις, ενέργειες και συζητήσεις που προκαλούν ένταση, αγνοώντας ακόμη και τη συμμαχία μας το ΝΑΤΟ. Θέλω να δηλώσω ότι αυτός δεν είναι ο κατάλληλος τρόπος. Δεν είναι αδυναμία που είμαστε υπομονετικοί και μιλάμε για σχέσεις καλής γειτονίας. Δεν αποτελεί απειλή να λέμε ότι δεν επιτρέπουμε κανένα τετελεσμένο γεγονός. Ούτε και ότι υπερασπιστούμε τα δικαιώματά μας μέχρι τέλους. Εμείς δεν απειλούμε κανέναν”, ανέφερε.\nΟ Χουλούσι Ακάρ είπε ότι είναι απαραίτητο να αντλεί κανείς διδάγματα από την ιστορία και πρόσθεσε: “Ξέρουν τι κάναμε το 1974 παρά όλες τις δυσκολίες και τις αδυναμίες. Επομένως για τις δραστηριότητες που θα γίνουν την περίοδο που ακολουθεί, κανείς δεν αμφιβάλλει ότι θα προστατεύσουμε τα δικαιώματα και τα συμφέροντά μας με τις ευκαιρίες και τις δυνατότητες που έχουμε σήμερα. Προστατεύουμε πάντα τόσο τα δικά μας νόμιμα συμφέροντα όσο και τα συμφέροντα των αδελφών μας της ΄τδβκ’με βάση το διεθνές δίκαιο”.\nΓια τις δηλώσεις του Γάλλου Πρόεδρου, ο Χουλούσι Ακάρ είπε “προσπαθούν να προκαλέσουν διαμάχες στην ενότητά μας ξεπερνώντας τα όριά τους”. “Οι δηλώσεις αυτές που έχουν στόχο να σπείρουν διχόνοια, δεν έχουν καμιά απήχηση στον λαό μας”, ανέφερε.


ΕΜΥ Καιρός: Πηνελόπη με κρύο και χιόνια σήμερα 29 Νοεμβρίου - έκτακτο δελτίο - ΕΚΚΛΗΣΙΑ ONLINE\nΠέμπτη, 29 Νοεμβρίου 2018 03:42\nΑρχική » ΝΕΑ » ΕΜΥ Καιρός: Πηνελόπη με κρύο και χιόνια σήμερα 29 Νοεμβρίου – έκτακτο δελτίο\nΚαιρός 29 Νοεμβρίου: Νεφώσεις με τοπικές βροχές και στα νότια, κυρίως θαλάσσια και παραθαλάσσια σποραδικές καταιγίδες, πρόσκαιρα ισχυρές. Χιονοπτώσεις κατά τόπους πυκνές θα σημειωθούν στα ορεινά – ημιορεινά (ενδεικτικό υψόμετρο πάνω από 500 μέτρα στα κεντρικά και πάνω από 700 μ. στα νότια).\nΚαιρός σήμερα: Νεφώσεις με τοπικές βροχές. Ασθενείς χιονοπτώσεις στα ορεινά πάνω από 1.000 μέτρα.\nΚαιρός: Νεφώσεις με τοπικές βροχές. Χιόνια κατά τόπους πυκνά θα σημειωθούν στα ορεινά – ημιορεινά (ενδεικτικό υψόμετρο πάνω από 300 μέτρα) και πιθανόν τις πρωινές ώρες και σε πεδινές περιοχές της Θράκης. Βαθμιαία εξασθένηση από το απόγευμα στα δυτικά.\n2 χρόνια πριν ΕΛΛΑΔΑ, ΝΕΑ29 Νοεμβρίου, 29 Νοεμβρίου γιορτή, βροχές, ΓΙΟΡΤΑΖΟΥΝ ΣΗΜΕΡΑ, γιορτή σήμερα, ΔΕΛΤΙΟ, δελτίο καιρού, έκτακτο, ΕΜΥ, ΘΕΡΜΟΚΡΑΣΙΑ, καιρός, Ο ΚΑΙΡΟΣ, ΠΤΩΣΗ ΘΕΡΜΟΚΡΑΣΙΑΣ, σήμερα, ΧΙΟΝΙΑ\nΠοιοι γιορτάζουν σήμεραΕΦΚΑ αίτηση αναδρομικών: Πως να κάνετε αίτηση


Πρόβλημα με χρήση CPU σε laptop - Windows - Insomnia.gr\n18 Ιουλίου 2013 στο Windows\nέχω ένα παλιό laptop 8ετίας, HP compaq nx9105 με Windows xp eng sp3. Έχω κάνει αναβάθμιση στη μνήμη (είχε 512MB, ενώ τώρα φοράει 1,25GB Ram). Το πρόβλημα είναι ότι έχει "βαρύνει" πολύ. Δηλαδή όταν ανοίξω πολλές διεργασίες μαζί ή streamαρω και δουλεύω παράλληλα, κάνει αρκετά κολλήματα. Πιστεύω ότι έχει να κάνει με την ταχύτητα της CPU δείχνει 800Mhz (ενώ τρέχει κανονικά στα 1600Mhz, είναι ένας AMD Athlon XP3000+). Δεν το χρησιμοποιώ με μπαταρία, παρά μόνο με ρεύμα. Στον task manager βγάζει πολλές διεργασίες (πχ ενώ ανοίγω δυο παράθυρα Google chrome, φαίνονται 4-5) και το CPU Usage συχνά είναι στο 100%. Άλλες φορές πάλι τρέχει στο 5-10%, ενώ η διεργασία idle process γράφει 99%. Αν μπορούσε κάποιος να βοηθήσει θα το εκτιμούσα\nέχω ένα παλιό laptop 8ετίας, HP compaq nx9105 με Windows xp eng sp3. Έχω κάνει αναβάθμιση στη μνήμη (είχε 512MB, ενώ τώρα φοράει 1,25GB Ram). Το πρόβλημα είναι ότι έχει "βαρύνει" πολύ. Δηλαδή όταν ανοίξω πολλές διεργασίες μαζί ή streamαρω και δουλεύω παράλληλα, κάνει αρκετά κολλήματα.\nΜεχρι στιγμης δεν διακρινω κατι παραλογο στη συμπεριφορα του υπολογιστη σου.\nΠιστεύω ότι έχει να κάνει με την ταχύτητα της CPU δείχνει 800Mhz (ενώ τρέχει κανονικά στα 1600Mhz, είναι ένας AMD Athlon XP3000+).\nΟταν χρειαζονται τα περισσοτερα Mhz, ανεβαινει η συχνοτητα της CPU. Φανταζομαι πως τα 800 Mhz ειναι σε "ηρεμες" καταστασεις.\nΣτον task manager βγάζει πολλές διεργασίες (πχ ενώ ανοίγω δυο παράθυρα Google chrome, φαίνονται 4-5)\nO Chrome λειτουργει με πολλαπλα threads και ενας απο τους λογους ειναι το sandboxing και η ασφαλεια του υπολογστη σου. Μεχρι αποδειξεως του εναντιου, εκ πρωτης οψεως εισαι οκ.\nκαι το CPU Usage συχνά είναι στο 100%. Άλλες φορές πάλι τρέχει στο 5-10%, ενώ η διεργασία idle process γράφει 99%.\nΓια μια ακομα φορα, μου ακουγεται φυσιολογικη η συμπεριφορα του υπολογιστη. Εαν εχεις καποια περγιεργη διεργασια που σου "τρωει" cpu, ανεφερε την ή ακομα καλυτερα βγαλε μερικες φωτο τον task manager (admin rights)\nΠοιο antivirus χρησιμοποιείς ?


MOTO Honda CRF250L: η αναγέννηση της XL - Newpost.gr\nΑποχώρηση «βόμβα» από το επιτελείο του Ντ. Τραμπ του Newsroom Δημοσίευση 26 Απριλίου 2012, 14:30 MOTO Honda CRF250L: η αναγέννηση της XL\nΤα συστατικά στοιχεία μιας αληθινής μοτοσικλέτας διπλής χρήσης υπάρχουν εδώ και πολλά χρόνια στο DNA της Honda. Στα τέλη της δεκαετίας του 1970 λανσαρίστηκε η XL250S, μία μοτοσικλέτα που συνδύαζε γνήσια χρηστικότητα στο δρόμο με άριστες επιδόσεις εκτός δρόμου.\nΟι υπεύθυνοι του τμήματος R&D της Honda αφιέρωσαν πολύ χρόνο μελετώντας τη δημιουργία μιας ολοκαίνουργιας μοτοσικλέτας διπλής χρήσης.\nΗ CRF250L είναι αυτή ολοκληρωμένη μοτοσικλέτα διπλής χρήσης. Χαμηλό βάρος, αναρτήσεις με μεγάλες διαδρομές. μονοκύλινδρος κινητήρας και μοντέρνα σχεδίαση χαρακτηρίζουν το νέο μοντέλο.\nO ελαφρύς και συμπαγής υγρόψυκτος μονοκύλινδρος κινητήρας DOHC 249cm3 της CRF250L προσφέρει ομαλή ροπής ακόμα και στις χαμηλές στροφές ενώ λόγω της υπερτετράγωνης σχεδίασης (76χ55mm) η απόδοση του παραμένει καλή και στις υψηλές στροφές.\nΤο νέο εξατάχυτο κιβώριο και ο συμπλέκτης σχεδιάστηκαν μαζί και έχουν ενισχυθεί με κριτήριο την πρόσθετη καταπόνηση που υφίσταται σε off-road οδηγικές συνθήκες.\nΓια την τήρηση των προδιαγραφών Euro III, ένας αισθητήρας οξυγόνου Lambda συνεργάζεται με το σύστημα ψεκασμού ενώ ο καταλύτης τοποθετείται στο σιλανσιέ της εξάτμισης.


HONDA SH 300. Ρύθμιση γκαζιού.\nαπό Savvas Την / Το Πεμ Μάης 16, 2013 8:09 am\nΜιάς και καιρό τώρα ήθελα το γκάζι να έχει άμεση απόκριση χωρίς μεγάλο τζόγο, αποφάσισα σήμερα να το ρυθμίσω εκεί που το θέλω.\nΗ εργασία απλή απλά χρειάζεται όπως τα πάντα λίγο προσοχή να μην γδάρουμε με τα εργαλεία το χρώμα της μούρης μιας και τα πράγματα εκεί είναι λίγο στριμωγμένα.\nΤα εργαλεία που χρειαζόμαστε είναι μόνο αυτά :\nΞεκινάμε κατεβάζοντας κάτω το λαστιχάκι που προστατεύει από σκόνη και αποκαλύπτονται ένα μικρό παξιμάδι και ένα μεγάλο σε μήκος.\nΞεσφίγκουμε το μικρό και ρυθμίζουμε τον τζόγο από το μεγάλο.\nΌταν φτάσουμε τον τζόγο στην επιθυμητή θέση με το μεγάλο σε μήκος παξιμάδι, σφίγκουμε και το μικρό για να σταθεροποιηθεί στην επιθυμητή θέση, βάζουμε το προστατευτικό λαστιχάκι στη θέση του προσθέτοντας λίγο λιπαντικό WD 40 για να γλυστράει καλύτερα και τελειώσαμε.\nΚαι σε άλλα με υγεία σύντροχοι !\nΈχει επεξεργασθεί από τον/την Savvas στις Τετ Απρ 18, 2018 9:37 am, 1 φορά\nΑπ: HONDA SH 300. Ρύθμιση γκαζιού.\nαπό Cube capacity Την / Το Κυρ Σεπ 03, 2017 9:07 am\nΑν και δεν μπορω να δω εικονες φανταζομαι οτι η ρυθμιση εγινε απο το πανω μερος της μοτοσυκλετας δλδ απο το γκριπ.\nΕνα τιπ.....οταν ρυθμιζουμε τον τζογο του γκαζιου στριβουμε το τιμονι τερμα δεξια,με αυτο τον τροπο οι ντιζες ειναι στο σημειο που τεντωνουν πιο πολυ και αυτο το κανουμε γιατι εαν το εχουμε ευθεια η αριστερα το τιμονι υπαρχει περιπτωση σε επιτοπια μανουβρα να ανεβασει στροφες ο κινητηρας μιας και οι ντιζες τεντωσουν λιγο παραπανω,ισως και οχι αλλα καλο ειναι να το δουμε πριν καταληξουμε στην θεση που το θελουμε.\nαπό Savvas Την / Το Κυρ Σεπ 03, 2017 9:26 am\nCube capacity έγραψε: Αν και δεν μπορω να δω εικονες φανταζομαι οτι η ρυθμιση εγινε απο το πανω μερος της μοτοσυκλετας δλδ απο το γκριπ.\nΝαι Γιώργο, η ρύθμιση έγινε από πάνω μιας και ήταν μικρορύθμιση αλλιώς αν ο τζόγος είναι μεγάλος θέλει και από κάτω στο σώμα σύμφωνα με το εγχειρίδιο συντηρήσεως.\nΑν κάποιος σύντροχος ζοριστεί και το χρειαστεί θα μπούν εικόνες από το εγχειρίδιο συντηρήσεως μιας και ο φωτοκουβάς θέλει πλέον πληρωμή για να φαίνονται οι εικόνες και γιαυτό χάθηκαν.\nΕυχαριστούμε για το tip, τίθεται υπόψη.\nαπό Savvas Την / Το Τετ Απρ 18, 2018 9:38 am\nΑποκαταστάθηκαν οι χαμένες φωτό.


Ιδανικός αντικαταστάτης της ζάχαρης η στέβια - Newpost.gr\nτου Newsroom Δημοσίευση 25 Ιουνίου 2013, 15:38 / Ανανεώθηκε 25 Ιουνίου 2013, 15:41 Ιδανικός αντικαταστάτης της ζάχαρης η στέβια\nΜία νέα, πολλά υποσχόμενη φυσική γλυκαντική ουσία είναι το εκχύλισμα του φυτού στέβια. Είναι ένα μικρό βότανο που εδώ και πολλά χρόνια χρησιμοποιείται από τοπικές φυλές Ινδιάνων ως γλυκαντικό και θεραπευτικό φυτό. Μέχρι στιγμής, δεν υπάρχουν ενδείξεις για ανεπιθύμητες δράσεις τον ανθρώπινο οργανισμό και η EFSA (European Food Safety Authority) το Απρίλιο του 2010 ανακοίνωσε πως παράγωγα του φυτού στέβια είναι απολύτως ασφαλή για κατανάλωση από τον άνθρωπο. Εκτός από τη γλυκά της γεύση, η στέβια αποτελεί πηγή ωφέλιμων φυτοχημικών ουσιών, όπως η χλωροφύλλη και οι φυτοστερόλες. Ένα ακόμη πλεονέκτημά της είναι πως είναι ανθεκτική σε θερμοκρασίες έως και 200 βαθμούς, ιδιότητα που επιτρέπει τη χρήση της και στη μαγειρική, σε αντίθεση με την ασπαρτάμη. Είναι 150 έως 300 φορές πιο γλυκιά από τη ζάχαρη, με αποτέλεσμα να απαιτείται πολύ μικρή ποσότητα, χωρίς αυτή να προσφέρει θερμίδες. Μέχρι στιγμής, πωλείται σε καταστήματα βιολογικών προϊόντων σε μορφή ταμπλετών.\nΩς ημερήσια δοσολογία ορίζονται τα 5,6 - 6,8 mg/kg σωματικού βάρους/ημέρα για τους ενήλικες και 1,7-16,3 mg/kg σωματικού βάρους/ ημέρα για παιδιά ηλικίας 1-14 ετών.\nΣυμπερασματικά δεν πρέπει να ξεχνάμε ότι η παχυσαρκία στην Αμερική αυξήθηκε με την υπερκατανάλωση των light προϊόντων. Επομένως, όπως όλες οι γλυκαντικές ουσίες, έτσι και οι παραπάνω πρέπει να καταναλώνονται με μέτρο. TAGS


Τράγκας – Νέα αποκάλυψη: Η καταγγελία του 2018 στην Αρχή για το ξέπλυμα και το θάψιμο της υπόθεσης! | Radar.gr\nΤράγκας – Νέα αποκάλυψη: Η καταγγελία του 2018 στην Αρχή για το ξέπλυμα και το θάψιμο της υπόθεσης!\nΔημοσιεύθηκε 21, Ιου. 2022 10:20\nΣύμφωνα με αποκλειστικές πληροφορίες που έχει στην διάθεση του το radar.gr, η Αρχή για ξέπλυμα Μαύρου Χρήματος γνώριζε από το 2018 για τις ύποπτες συναλλαγές που διενεργούσε ο δημοσιογράφος Γιώργος Τράγκας με εταιρείες που είχαν την έδρα τους στην Ελλάδα, αλλά ο φάκελος της υπόθεσης μπήκε στο συρτάρι από την προηγούμενη Κυβέρνηση του Σύριζα και επί Προεδρίας της Αρχής υπό την κ. Ζαϊρη η οποία τυγχάνει να έχει διατελέσει και Πρόεδρος της Ένωσης Εισαγγελέων.\nΥπόθεση Τράγκα – Τα ύποπτα εμβάσματα των 456.633,93 ευρώ\nΑναλυτικότερα, το 2018 η Τράπεζα Πειραιώς με εμπιστευτική επιστολή προς την Αρχή για το Ξέπλυμα την ενημέρωνε ότι στο νομικό πρόσωπο ΚΟΡΠΟΡΕΪΤ ΓΟΥΕΜΠ Α.Ε. πιστώνονταν ποσά συνολικού ύψους 456.633,93 ευρώ τα οποία αναλύονται ως ακολούθως :\n-Τον Ιανουάριο του 2018 πιστώθηκε στην παραπάνω εταιρεία έμβασμα ποσού ευρώ 43.113,00 με εντολέα την εταιρεία «EUROMEDIA ACTION AE».\n– Τον Οκτώβριο του 2018 πιστώθηκε στην παραπάνω εταιρεία έμβασμα ποσού ευρώ 400.000 ευρώ με εντολέα τον Γ. Τράγκα.\nΕπισημαίνεται, ότι η Τράπεζα ενημέρωσε την Αρχή ότι ο κ. Τράγκας Γεώργιος τυγχάνει να είναι εγγυητής του Δανείου της εταιρείας ΚΟΡΠΟΡΕΪΤ ΓΟΥΕΜΠ Α.Ε αλλά συγχρόνως και νόμιμος εκπρόσωπος της εταιρείας «EUROMEDIA ACTION AE».\nΗ αδυναμία του Τράγκα να δικαιολογήσει την προέλευση των Χρημάτων από το 2018!!!!\nΣτην ίδια επιστολή η Τράπεζα επισήμανε προς την Αρχή ότι σε ερώτηση της προς τον δημοσιογράφο, αναφορικά με την προέλευση των χρημάτων δεν έλαβε ουδέποτε καμία απάντηση και συνεπώς αδυνατούσε να δώσει εξηγήσεις για το εν λόγω έμβασμα.\nΗ ΑΡΧΗ στο πλαίσιο των αρμοδιοτήτων της και όπως προκύπτει από τα ανωτέρω θα μπορούσε να αρχίσει να ξετυλίγει το κουβάρι των παράνομων δραστηριοτήτων, διευρύνοντας εκτενέστερα την υπόθεση από το 2018, αλλά αντ’ αυτού καταχώνιασε την υπόθεση στο συρτάρι.\nΤα αντανακλαστικά του κ. Βουρλιώτη\nΧρειάστηκαν τα γρήγορα αντανακλαστικά του έμπειρου εισαγγελέα και προέδρου της Αρχής κ. Χαράλαμπου Βουρλιώτη για την διαλεύκανση στην υπόθεση Τράγκα με το γνωστό Πόρισμα της Αρχής που δέσμευσε τα περιουσιακά στοιχεία του Γ. Τράγκα και παρέπεμψε την υπόθεση στον Εισαγγελέα.\nΜε την απόφαση αυτή ο κ. Βουρλιώτης στέλνει μήνυμα προς κάθε κατεύθυνση ότι θα ελεγχθούν και μάλιστα κατά προτεραιότητα όλες οι παρόμοιες υποθέσεις που η κυβέρνηση του ΣΥΡΙΖΑ έχει αποσιωπήσει εις βάρος του Έλληνα φορολογούμενου πολίτη που ασφυκτιά να ανταπεξέλθει στις υποχρεώσεις του.\nΤο σκάνδαλο πώλησης του Action 24 που αγόρασε ο φυγόδικος…


New Radio: ΔΕΝ είμαστε απόγονοι του Αβραάμ, του Ισαάκ, και του Ιακώβ, που θέλουν να μας επιβάλουν οι Εβραιοχριστιανοί...\nΔΕΝ είμαστε απόγονοι του Αβραάμ, του Ισαάκ, και του Ιακώβ, που θέλουν να μας επιβάλουν οι Εβραιοχριστιανοί...\nΟΥΤΕ ΤΖΑΜΙΑ ΟΥΤΕ ΕΚΚΛΗΣΙΕΣ\nΑυτά κύριοι υπεύθυνοι σας τα γράφω γιατί πληροφορήθηκα ότι εκδώσατε άδεια ανέγερσης Τζαμιού στην Αθήνα και δεν ξέρω που αλλού. Όμως πρέπει να γνωρίζεται ότι είμαστε απόγονοι του Όμηρου, του Ηρόδοτου, του Θεμιστοκλή, του Σωκράτη, του Αριστοτέλη, του Πλάτωνα, του Περικλή, του Ευριπίδη, του Μ. Αλέξανδρου, και ένα πλήθος ακόμη σοφών και ενδόξων Ελλήνων, και ΔΕΝ είμαστε απόγονοι του Αβραάμ, του Ισαάκ, και του Ιακώβ, που θέλουν να μας επιβάλουν οι Εβραιοχριστιανοί. Δεν μας φτάνει που καταντήσατε τη χώρα μας ξέφραγο αμπέλι και πλημύρισε από μουσουλμάνους λαθρομετανάστες, τους δίνετε την δυνατότητα να γίνουν μόνιμοι κάτοικοι. Μπορεί οι Αλβανοί, οι Βούλγαροι ή οι Ρουμάνοι μετά από χρόνια, λαμβάνοντας Ελληνική παιδεία να αφομοιωθούν, οι μουσουλμάνοι όμως δεν αφομοιώνονται με τίποτα. Δεν ανέχομαι να ανεγερθεί τζαμί σε οποιοδήποτε μέρος της Ελλάδας. Με αντάλλαγμα την διάσωση κάποιου χριστιανικού ναού στην Τουρκία ή αλλού. Όσο για την Αγια Σοφιά ή μόνη της αξία είναι η αρχιτεκτονική της υπόσταση. Κατά τα άλλα αποτελεί ένα θλιβερό κατάλοιπο του μεσαιωνικού σκοταδισμού.\nΟ χριστιανισμός και ο ισλαμισμός, είναι οι δύο αδελφές θρησκείες, που έχουν μάνα τους την πεντάτευχο των εβραίων και πατέρα τους τον Μωϋσή, και που έχουν αιματοκυλίσει, πολλάκις, τον Δυτικό και τον Ισλαμικό κόσμο, αντί να βρούμε τρόπο να απαλλαγούμε από αυτές τις δύο γάγγραινες, τόσο πιο πολύ βουτάμε στο βούρκο με τα λασπόνερα τους.\nΤην εποχή της χούντας, 20άχρονα παιδιά με μια τρίμηνη πλύση εγκεφάλου, πολλοί κατέληγαν να γίνουν οι χειρότεροι βασανιστές. Πως λοιπόν να απαλλαγεί κάποιος από τα δεσμά της θρησκείας, όταν η πλύση εγκεφάλου, μαζί με εμφύτευση φόβου ότι θα πάθεις κακό αν δεν πιστεύεις, αρχίζει από την παιδική ηλικία, που είναι τόσο εύπλαστη, και τελειώνει με το θάνατο. Αντί να διδάσκονται στα σχολεία, τα παιδιά την επιστημονικά τεκμηριωμένη θεωρία του Δαρβίνου, διδάσκονται, τις θρησκευτικές ανοησίες.\nΗ λύση είναι μια, μόρφωση, και διαφωτισμός, προς όλους τους κατοικούντες στον Ελλαδικό χώρο, αλλά και πέραν αυτού. Ανεξαρτήτως αν είναι Χριστιανοί ή μουσουλμάνοι. Στο δρόμο που άνοιξε ο Κοραής, και συνέχισαν ο Καϊρης, ο Ροϊδης, ο Λασκαράτος, ο Σικελιανός, η Πηνελόπη Δέλτα, ο Καζαντζάκης, κ. α. Ώστε και ο τελευταίος πολίτης να εμπεδώσει ότι οι θρησκείες δεν συμβαδίζουν με την λογική. και απευθύνονται σε βλάκες, και μετά να αναρωτηθεί μήπως υπήρξε και αυτός βλάκας.\nΔεν διαφωνούνε βεβαίως με το ηθικό μέρος που πρεσβεύουν – άλλωστε την ηθική δίδαξαν και φιλοσόφησαν 500 χρόνια π.χ. όλοι σχεδόν οι Έλληνες φιλόσοφοι γιατί το θέμα είναι καθαρά φιλοσοφικό και όχι θρησκευτικό – αλλά το ότι όλες οι θρησκείες είναι αναχρονιστικές. Ιδικά οι δύο αδελφές χριστιανισμός και ισλαμισμός, ψεύδονται, για δήθεν θαύματα, αναστάσεις, αναλήψεις, για κόλαση παράδεισο μετά θάνατο ζωή, και άλλα κομπογιαννίτικα τερτίπια, φανατίζουν τους οπαδούς τους αποβλακώνοντας τους. Είναι μια οργανωμένη θρησκευτική απάτη. Έρχονται σε πλήρη αντίθεση με το νόημα της δημοκρατίας που είναι η ελεύθερη σκέψη και έκφραση, και αποτελούν ένα θλιβερό κωμικοτραγικό κατάλοιπο της διανοητικής εξέλιξης του ανθρώπου.\nΟι οργανωμένες σύγχρονες κοινωνίες έχουν νόμους που οι πολίτες τους είναι υποχρεωμένοι να τους σέβονται, και όταν οι πολίτες παρεκτρέπονται, υπάρχει η δικαστική και η εκτελεστική εξουσία που τους επιβάλει. Η θρησκεία όμως μένει στο απυρόβλητο. Έχει αφεθεί ελεύθερη να υβρίζει τους Έλληνας φιλοσόφους, να ασκεί προσηλυτισμό, να ψεύδεται, να παραπληροφορεί, να ασκεί εμπόριο ελπίδας, να δεισιδαιμονεί. Αν σήμερα ένα μέσο ενημέρωσης ασκούσε μόνο τη παράβαση της παραπληροφόρησης θα είχε επέμβει ο εισαγγελέας. Για τη θρησκεία πότε; Οι δε ισλαμιστές δέσμιοι μιας άλλης θρησκευτικής απάτης, που τους τάζει μετά θάνατο παραδείσους με πιλάφια, τους κάνει απροσάρμοστους στο σύγχρονο δυτικό πολιτισμό. Έχω επανειλημμένως γράψει ότι κάθε μουσουλμάνος που εισέρχεται στη χώρα μας είναι και μια βόμβα στα θεμέλια της δημοκρατίας μας και του πολιτισμού μας. Όταν θα δούμε τους μιναρέδες να ξεφυτρώνουν σαν τα μανιτάρια θα είναι «ΠΟΛΥ ΑΡΓΑ».\nΟύτε λοιπόν τζαμιά ούτε εκκλησίες, διότι αυτά είναι δυο κέντρα που οι ιμάμηδες, και οι παπάδες, τα έχουν διαμορφώσει έτσι που να εκπέμπουν μεσαιωνικό σκοταδισμό, μισαλλοδοξία, ρατσισμό, και βλακώδη δογματισμό.\nΜέχρι τώρα για να επιβιώσει ο χριστιανισμός, οι τρόποι που χρησιμοποιούσε ήταν παιδαριώδεις. Χρησιμοποιούσε το αντίπαλο δέος, και είχε εφεύρει σε αυτόν το ρόλο τον «σατανά». Αλλά από ότι φαίνεται το κόλπο του «Σατανά» δεν εξακολουθεί να αποδίδει όπως τον παλιό καλό καιρό που οι πιστοί στερούνταν μόρφωσης, ξεθώριασε. Ποιος πιστεύει σήμερα ότι υπάρχει «σατανάς», μόνο κάποιος θρησκόληπτος.\nΠέρα από τις αντιδημοκρατικές θέσεις που γράφει ο Μωάμεθ, έχουμε και την δράση των Ισλαμιστών και των Ιμάμηδων που ερμηνεύουν το Κοράνι όπως τους βολεύει, στα Ισλαμικά σχολεία τα αποκαλούμενα «Μεντερσέδες».\nΗ δράση των Τζιχαντιστών προκαλεί τον φόβο, που έτσι πιστεύουν θα αναγκάσει τους θρήσκους να συσπειρωθούν γύρω από τον χριστιανισμό. Μην μας φανεί παράξενο αν η ανέργεση Τζαμιών χρηματοδοτηθεί κάτω από το τραπέζι από το παπαδαριό.\nΕκείνο που παρατηρούμε είναι η χλιαρή αντίδραση του παπαδαριού στον επερχόμενο Ισλαμικό κίνδυνο. Γιατί είναι αυτό που τους λείπει.


Μαζί με τα "Natsume Championship Wrestling" και "The Immortal".\nPosted 09/07/2020 1:45 μμ.\nΤρεις μεγάλες προσθήκες ανακοινώθηκαν για το Nintendo Switch Online. Πρόκειται για τα "Donkey Kong Country" και "Natsume Championship Wrestling" (SNES) και "The Immortal" (NES).\nΌπως έκανε γνωστό η Nintendo, τα τρία αυτά παιχνίδια θα κυκλοφορήσουν για τους συνδρομητές του Nintendo Switch Online στις 15 Ιουλίου.\nΤο "Donkey Kong Country" είναι ένα από τα πιο high-profile SNES games, κυκλοφόρησε για πρώτη φορά το 1994 και είχε ως πρωταγωνιστές τους Donkey Kong και Diddy Kong καθώς προσπαθούσαν να σταματήσουν τον King K. Rool και τα Kremlings.\nΤην ίδια χρονιά κυκλοφόρησε και το "Natsume Championship Wrestling" στο οποίο μπαίνετε στο ρινγκ επιλέγοντας έναν από τους 12 διαθέσιμους fighters. Δεν είχε πάρει τα δικαιώματα για να χρησιμοποιήσει αληθινούς wrestlers αλλά παραμένει κλασικό. Όσον αφορά το "The Immortal" κυκλοφόρησε στο NES το 1991 και πρέπει να αναλάβετε τον ρόλο ενός νεαρού μάγου που προσπαθεί να εντοπίσει τον μέντορα του που αγνοείται.\nΑφού βρίσκετε εδώ δείτε επίσης:\nΗ Nintendo φέρεται να εγκαταλείπει τα Mobile Games.\nΗ Nintendo απαγόρευσε σε Ευρωπαίους έμπορες να πουλήσουν ψηφιακούς κωδικούς παιχνιδιών.


Το ελληνικό κέντρο για το γαϊδουράκι που βρίσκεται λίγα χιλιόμετρα έξω από την Αθήνα | Τι λες τώρα;\nHome \_ Γαϊδουροχώρα \_ Το ελληνικό κέντρο για το γαϊδουράκι που βρίσκεται λίγα χιλιόμετρα έξω από την Αθήνα\nΤο ελληνικό κέντρο για το γαϊδουράκι που βρίσκεται λίγα χιλιόμετρα έξω από την Αθήνα\nΤι λες τώρα; 3 Μαρτίου, 2017 4:19 ΠΜ\nΒρίσκεται λίγο έξω από το Κορωπί, σε ένα κτήμα 5,5 στρεμμάτων οργανώσαμε ένα πάρκο ενημέρωσης, ευαισθητοποίησης και γνωριμίας για το γαϊδουράκι, ο λόγος για την Γαϊδουροχώρα.\nΣε μια εποχή όπου αυτό το ζώο τείνει να εκλείψει από την ελληνική επαρχία λόγω της αντικατάστασής του από μηχανοκίνητα μέσα, θελήσαμε να δώσουμε μια ευκαιρία σε όλους και ιδιαίτερα στα παιδιά, να έρθουν κοντά του και γνωρίζοντας τον απίθανα κοινωνικό, τρυφερό, προστατευτικό και παιχνιδιάρικο χαρακτήρα του, να του δώσουν έναν καινούριο ρόλο στη σύγχρονη καθημερινότητα.\nΈτσι από υποζύγιο – ζώο εργασίας να γίνει σύντροφος σε άλλες δράσεις, όπως περίπατοι στη φύση (donkey-trekking) και χαλαρές αθλητικές δραστηριότητες αλλά και συνεργάτης σε θεραπευτικές διαδικασίες (asinotherapy).\nΛόγω του πολύ ήπιου χαρακτήρα του, των ήρεμών του αντιδράσεων και του μεγέθους του που δεν τρομάζει αλλά απαιτεί σεβασμό, είναι ίσως το ιδανικό ζώο για να μυηθεί κάποιος στον κόσμο των ζώων.\nΗ Γαϊδουροχώρα για να το πετύχει αυτό διατηρεί στις εγκαταστάσεις της 9 γαϊδουράκια, πολύ καλά εκπαιδευμένα, που είναι πρόθυμα να αποκαλύψουν το μεγαλείο της ψυχής τους και να προκαλέσουν τον επισκέπτη να ασχοληθεί μαζί τους, να συμμετάσχει στην καθημερινή τους φροντίδα, να πάρει μέρος στην εκπαίδευσή τους (που δεν τελειώνει ποτέ) ή να γίνει οδηγός τους σε μικρούς ή μεγαλύτερους περίπατους.\nΤο να συνεργάζεσαι με ένα ζώο τέτοιου μεγέθους, χωρίς άσκηση πίεσης, βίας ή απειλών, αλλά με εργαλεία μόνο τον σεβασμό, την υπευθυνότητα και την εμπιστοσύνη προσφέρει μια μοναδική αίσθηση επιτυχίας.\nΕιδικά σε μικρές ηλικίες, αυτό τονώνει την αυτοεκτίμηση και την αυτοπεποίθηση και επειδή απαιτεί συγκέντρωση και διάθεση συνεργασίας, συμβάλει στην ανάπτυξη αυτών των αξιών. Τα οφέλη είναι πολλαπλά και δεν απαριθμούνται.\nΣτο πάρκο μας υπάρχουν υποδομές για υπαίθρια πικ-νικ και χαλάρωση ανάμεσα στα δέντρα, η λιμνούλα με τις πάπιες αλλά και το κοτέτσι, το σχολείο μας, ο αχυρώνας, οι στάβλοι των γαϊδουριών, το εκθετήριο παλαιών και συγχρονων εργαλείων, το γυμναστήριο των ζώων και πολλά άλλα.\nΟ χώρος είναι επισκέψιμος από ιδιώτες κάθε ηλικίας (τις Κυριακές).\nΚατόπιν συνεννόησης μπορούμε να φιλοξενήσουμε παιδικά party ή άλλες εκδηλώσεις (τα Σάββατα).\nΟργανώνουμε περιπατητικές εξορμήσεις (donkey trekking) στην ευρύτερη γύρω περιοχή (τα Σαββατοκύριακα).\nΔεχόμαστε οργανωμένες ομάδες για εκπαιδευτικά προγράμματα (σχολεία, ιδρύματα) (τις καθημερινές).\nΕπισκεπτόμαστε με κάποια από τα γαϊδουράκια μας αυτούς που δεν μπορούν να μετακινηθούν.\nΕπίσης, το Ελληνικό Κέντρο για το Γαϊδουράκι, μεριμνά για ζώα που λόγω εγκατάλειψης ή κακοποίησης χρήζουν προσωρινής φιλοξενίας και εύρεσης νέου σπιτιού.\nΕπιπλέον λειτουργεί συμβουλευτικά και εκπαιδευτικά σε όσους ενδιαφέρονται να αποκτήσουν ένα τέτοιο ζώο ή θέλουν να βελτιώσουν τις γνώσεις τους.\nΤο δίκτυο ειδικευμένων επιστημόνων που έχει και η συνεργασία του με ελληνικούς και ξένους οργανισμούς του δίνει τη δυνατότητα για υπεύθυνη και έγκυρη υποστήριξη.\nΠληροφορίες στο gaidourohora.gr\nTo περπάτημα είναι η καλύτερη άσκηση. Περπατήστε όσο αντέχετε!\nΤραγωδία – Νεκρός ο 41χρονος καρδιολόγος Περίανδρος Χατζηγιάννης από κορονοϊό\nΣφαγή σε γνωστή ιστοσελίδα ποpνό για τη «Μακεδονία»


Περιεχόμενο του z@xos - Insomnia.gr\nDimitrislos εχω ζητησει συγνωμη για το πρωτο ποστ και το υφος μου. Απο εκει και περα, αν ποτε βρω λογικη σε αυτο τον κοσμο θα ενημερωσω το νημα.\nμες στο σπίτι σου κάνε ότι θες, μην σε δω να πίνεις γάλα σε κανένα μπουγατσάδικο/τυροπιτάδικο. 2Κ πρόστιμο να υπολογίζεις...\nχαχαχαχα....όχι δες μουρουτη στο youtube!\nΕυχαριστώ notist αλλά άλλαξα γνώμη. Υποστηρίζω θερμά τον νέο νόμο και ανυπομονώ να δω την εφαρμογή του. Βαριά πρόστιμα σε όλους μέχρι να δύσει ο ήλιος. Να μην αφήσουν κανένα σε χλωρό κλαρί. Επίσης υποστηρίζω θερμά όλους τους νόμους, δεν με ενδιαφέρει τι λένε. Νόμοι είναι. Και το μνημόνιο και όλα! Να βγάλουν και από τα σπίτια τους όσους τόλμησαν να πάρουν δάνειο για να χτίσουν σπίτι γιατί εγώ δεν πείρα και είμαι στο νοίκι και δεν προβλέπεται να πάρω. Επίσης να μας ταΐσουν με το ζόρι μεταλλαγμένα και πατενταρισμένα τρόφιμα και δη λαχανικά/φρούτα. Το ξέρετε ότι βάση πατεντών δεν επιτρέπεται σε πολλές "ανεπτυγμένες" χώρες να καλλιεργείς τον δικό σου μπαξέ με δικούς σου σπόρους? Πρέπει να σπείρεις μόνο ότι είναι ελεγμένο και πιστοποιημένο από τους αρμόδιους οργανισμούς...(μοσάντο στόρυ κτλ) Ότι και αν θέλουν να περάσουν σαν νόμο είμαι υπέρ...ΤΕΛΟΣ Κανένα δικαίωμα και στην επιλογή και στην ελευθερία. Ο νόμος είναι πάνω από όλους και όποιος δεν υπακούσει βαριά τιμωρία! Απλά θα κάθομαι σπίτι να καπνίζω/ατμίζω νόμιμα. Ένα πράγμα δεν μπορώ να καταλάβω, αυτοί που ανησυχούν τόσο πολύ για την υγεία τους τι δουλειά έχουν στα bar/καφέ - ταβέρνες? Είμαι υπέρ και της ποτοαπαγόρευσης και της πώλησης τσιγάρων (ηλεκτρονικών ή κανονικών). Γενικά είμαι υπερ και δεν θα ψάξω να βρω μέση λύση που να ικανοποιεί και τους δύο.\nΦίλε spect, θα το ξαναπώ γιατί μάλλον δεν το διάβασες. Δεν συχνάζω σε χώρους όπου δεν μπορώ (έστω και παράνομα) να καπνίσω/ατμίσω. Το ίδιο θα κάνω αν εφαρμοστεί ο νόμος, δεν θα πηγαίνω για ποτό και φαγητό. Αν τύχει και είναι ανάγκη να βρεθώ σε κάποιον τέτοιο χώρο βγαίνω έξω για τσιγάρο. Δεν ανάβω και σέβομαι την επιλογή του καταστηματάρχη να υπακούσει στο νόμο. Μην λέμε για πολιτισμό και μην κάνουμε συγκρίσεις με άλλες χώρες. Μέρος του πολιτισμού είναι και το ότι κερνάμε ποτά, σταματάμε το αυτοκίνητο να δούμε αν μπορούμε να βοηθήσουμε αυτόν που έμεινε. Εγώ προσωπικά δεν μας θεωρώ παράδειγμα και είμαι από αυτούς που μαζεύουν σκουπίδια στο πάρκο και δεν πετάω. Αλλά τόσο κακό είναι να υπαρχουν μαγαζιά όπου θα μπορώ να πάω και να καπνίσω? Αυτό λέω, απλά να επιτρέπει ο νόμος σε όποιον το επιθυμεί να ανοίξει μαγαζί καπνιστών. Δεν είπα κάτι άλλο! Κράζω την καθολικότητα του νόμου. Αν απαιτούσα από το νόμο να έρθει στα μέτρα μου δεν θα έλεγα να επιλεγεί ο καθένας αλλά θα έλεγα να επιτρέπεται παντού για να πηγαίνω όπου θέλω και να καπνίζω! Εγώ λέω να υπάρχει δικαίωμα επιλογής. Δεν με ενδιαφέρει αν τα περισσότερα μαγαζιά θα είναι μη καπνιστών ή καπνιστών για να έχω περισσότερες επιλογές.\nΔεν απαιτώ εγώ από κανένα νόμο να έρθει στα μέτρα μου!!! Χαζοί είστε? Αν απαιτούσα από το νόμο να έρθει στα μέτρα μου θα έλεγα ότι πρέπει να επιτρέπεται παντού! Εγώ λέω ότι ο νόμος θα πρέπει να δίνει το δικαίωμα της επιλογής!!!\nΠότε είπα εγώ ότι έχω δικαίωμα να καπνίζω ή να ατμίζω όπου θέλω? ΠΟΤΕ! Είπα ότι είναι άδικο να μην υπάρχουν μέρη όπου θα μπορώ νόμιμα να καπνίσω/ατμίσω ενώ πίνω/τρώω. Μην μου λέτε τι ισχύει βάση νόμου και αν ο νόμος είναι πάνω από το μαγαζάτορα. ΤΟ ΞΕΡΩ Για αυτό κάνω τόσα posts! Επειδή το θεωρώ παράλογο, όπως και κάθε ολοκληρωτική λύση, να απαγορεύεται το κάπνισμα σε όλα τα μπαρ τις ταβέρνες.\nΕγώ σε αντίθεση με σένα δεν απαιτώ από κάποιον να φέρει την επιχείρηση του στα μέτρα μου. Δεν είπα ότι είναι υποχρεωμένοι να ανοίξουν μαγαζιά καπνιστών.


Καταφτάνουν τα sex robots που θα κάνουν και τις δουλειές του σπιτιού - X FM 94.3\nHome ΤΕΧΝΟΛΟΓΙΑ Καταφτάνουν τα sex robots που θα κάνουν και τις δουλειές του σπιτιού\nΚαταφτάνουν τα sex robots που θα κάνουν και τις δουλειές του σπιτιού\nXFM943 Φεβρουαρίου 07, 2018 ΤΕΧΝΟΛΟΓΙΑ,\nΗ Exdoll, μια κινεζική φίρμα που ειδικεύεται στα ρομπότ του σεξ, επενδύει σε ένα νέο είδος τεχνητής νοημοσύνης για τα μοντέλα της.\nΣύμφωνα με το ανακοινωθέν της, η κούκλα Xiaodie έχει ένα σύστημα παρόμοιο με το Alexa και το Siri και συνδέεται στο ίντερνετ, ώστε να μπορείς να κάνεις κουβεντούλα μαζί της, να της ζητάς να σου τραγουδά, ακόμα και να κάνει τις δουλειές του σπιτιού, φτάνει να έχεις «έξυπνα» οικιακά συστήματα.\nΗ Xiaodie, η οποία πωλείται έναντι 3.200 ευρώ, μπορεί να κάνει αρκετά πράγματα στο σπίτι, όπως να ανοίγει το καλοριφέρ ή το πλυντήριο πιάτων, φτάνει οι ηλεκτρικές συσκευές να είναι συνδεδεμένες στο ίντερνετ.\nΟ διευθυντής μάρκετινγκ της Exdoll, Wu Xingliang, είπε στο πρακτορείο AFP: «Η Κίνα έχει έλλειψη γυναικών, γι’ αυτό και υπάρχει τέτοια ζήτηση, δεν είναι όμως μόνο για σεξ. Τις σχεδιάζουμε έτσι ώστε να μπορούν να κάνουν ουσιαστικό διάλογο μαζί σου και να σε βοηθούν με τις δουλειές του σπιτιού».\nΚαι μας λέει μάλιστα πως αυτές οι κούκλες του σεξ μπορούν να λειτουργήσουν εύκολα ως «ιατρικοί βοηθοί ή ρεσεψιονίστ»! Επίσης, η τεχνολογία είναι ήδη έτοιμη και λειτουργική και ασχολούνται πια αποκλειστικά με το αισθητικό του πράγματος, καθώς προσαρμόζεται πλήρως στις απαιτήσεις και τις φαντασιώσεις του πελάτη.\nΓια την ώρα πάντως, οι δυνατότητες του ρομπότ ως οικιακός βοηθός παραμένουν σχετικά περιορισμένες. Λειτουργεί μέσω εφαρμογής και συγχρονίζεται με τις «έξυπνες» συσκευές του σπιτιού, μπορώντας ας πούμε να τις ανοιγοκλείνει. Η φίρμα υπόσχεται πάντως μεγάλα πράγματα στο άμεσο μέλλον.\nΤην ίδια ώρα, η Samantha συνεχίζει να γράφει ιστορία στον κλάδο…\nBy XFM943 την Φεβρουαρίου 07, 2018


Άννα Μαρία Παπαχαραλάμπους: «Αισθάνθηκα εγκλωβισμένη από τους Ψίθυρους Καρδιάς»\nΑρχική > Featured > Άννα Μαρία Παπαχαραλάμπους: «Αισθάνθηκα εγκλωβισμένη από τους Ψίθυρους Καρδιάς»\nΜετά τη μεγάλη επιτυχία που σημείωσε πέρυσι η τηλεοπτική σειρά «Η Επιστροφή» με πρωταγωνίστρια την Άννα Μαρία Παπαχαραλάμπους, η ηθοποιός επιστρέφει τη φετινή σεζόν στο θεατρικό σανίδι με την παράσταση «Το Δείπνο» του Ολλανδού Χέρμαν Κοχ, σε δραματουργική επεξεργασία και σκηνοθεσία της Λίλλυς Μελεμέ.\nΔύο παντρεμένα ζευγάρια συναντιούνται για δείπνο σε ένα υπερπολυτελές εστιατόριο. Οι δύο άντρες είναι αδέρφια. Ο ένας, επιτυχημένος πολιτικός, φαβορί για την πρωθυπουργία της χώρας, και ο άλλος, καθηγητής Ιστορίας. Καθώς η ιεροτελεστία του δείπνου προχωρά, η ένταση κορυφώνεται επικίνδυνα, εν αναμονή του «κυρίως πιάτου», που δεν είναι άλλο από το σκοτεινό μυστικό που συνδέει τα δύο ζευγάρια, και αφορά σε ένα αποτρόπαιο έγκλημα που έχουν διαπράξει τα παιδιά τους.\nΗ Άννα Μαρία Παπαχαραλάμπους μίλησε στο Infowoman.gr για τον ρόλο της, τη σχέση με το σύζυγό της Φάνη Μουρατίδη, την κριτική που της ασκούν τα παιδιά της και αποκάλυψε μικρές πτυχές της καθημερινότητάς της που δεν γνωρίζαμε μέχρι σήμερα.\nΠοιοι είναι οι νοηματικοί άξονες του έργου;\n«Το έργο ανεβαίνει για δεύτερη χρονιά και έχω μεγάλη χαρά που συμμετέχω φέτος κι εγώ. Το έργο μιλάει για ένα πολύ δραματικό γεγονός. Οι τέσσερις αυτοί ήρωες, τα δύο ζευγάρια αυτά, καλούνται να πάρουν θέση σε ένα πολύ μεγάλο πρόβλημα που αφορά τα παιδιά τους. Αυτές οι θέσεις αφορούν κι εμάς. Θεωρώ ότι ο θεατής θα προβληματιστεί πάρα πολύ βλέποντας το έργο, θα αναρωτηθεί ποια θέση θα έπαιρνε εκείνος σε αντίστοιχη περίπτωση».\nΠείτε μας λίγα λόγια για τον ρόλο σας. Τι σας γοήτευσε ώστε να πείτε το «ναι»;\n«Σίγουρα το έργο με γοήτευσε και φυσικά η συνεργασία. Οι συνάδελφοι – συνεργάζομαι για πρώτη φορά με τον καθένα από αυτούς και είμαι πολύ χαρούμενη – η σκηνοθέτις μας η Λίλλυ Μελεμέ, όλα αυτά που συνήθως είναι και τα βασικά συστατικά μιας δουλειάς.\nΗ Κλερ σίγουρα είναι μία μάνα, πάνω απ’ όλα κοιτάει το συμφέρον του παιδιού της και της οικογένειάς της. Αυτό είναι το βασικό χαρακτηριστικό της. Από εκεί και πέρα είναι ένας άνθρωπος που έχει περάσει ασθένεια, έχει βασανιστεί δηλαδή και η ίδια, αλλά το κύριο χαρακτηριστικό της είναι αυτό: μπροστά στο καλό του παιδιού της μπορεί να κάνει τα πάντα».\nΈχετε κοινά στοιχεία με τον ρόλο σας;\n«Είναι ένα πολύ κομβικό σημείο αυτό, η στιγμή που συναντάμε τους ήρωες, κι έτσι δεν ξέρω πραγματικά τι θα έκανα αν βρισκόμουν εγώ ποτέ στη θέση αυτής της γυναίκας – δεν θα ήθελα να βρεθώ έτσι κι αλλιώς! Σίγουρα όμως το κοινό μας χαρακτηριστικό είναι ότι όταν έχεις παιδιά, πάνω απ’ όλα είναι το καλό τους. Αυτό μπορώ να πω ότι είναι σίγουρα ένα κοινό μας στοιχείο».\nΦέτος είναι πολλές οι σειρές που έχουν ξεχωρίσει. Πιστεύετε ότι το τηλεοπτικό τοπίο αλλάζει;\n«Δεν εχω παρακολουθήσει κάποια σειρά για να κρίνω λόγω προβών, αλλά σίγουρα καταλαβαίνω ότι κατά κάποιο τρόπο αλλάζουν τα πράγματα. Στην Ελλάδα βέβαια, δεν είναι σίγουρο ότι αυτή η αλλαγή θα κρατήσει πολύ. Ελπίζω οι δουλειές να γίνονται κάθε φορά και με καλύτερο τρόπο, με καλύτερες συνθήκες, με περισσότερο χρόνο κάθε φορά το επεισόδιο – γιατί αυτό που κατατρέχει τις δουλειές είναι ο ελάχιστος χρόνος, γεγονός που έχει μια έκπτωση στο αποτέλεσμα αναγκαστικά. Χαίρομαι που βλέπω πολλές σειρές, ελπίζω οι καλές να ξεχωρίσουν και να τις δεχτεί ο κόσμος, γιατί αυτό θα κάνει καλό σε όλους».\nΤο καλοκαίρι βρεθήκατε σε περιοδεία στην Κύπρο μαζί με τον σύζυγό σας. Πρώτη φορά μαζί επί σκηνής… Πώς ήταν η εμπειρία;\n«Για εμάς ήταν πολύ φυσικό, δεν αισθανθήκαμε καθόλου περίεργα. Είμαστε δυο άνθρωποι που έχουν πολύ κοινούς κώδικες, άρα αυτό ήρθε σαν φυσική συνέχεια πάνω στη σκηνή. Βέβαια, ήταν συνολικά μια πολύ καλή συνεργασία, έχει σημασία κι αυτό. Ήμασταν με τον Γρηγόρη Βαλτινό που μας σκηνοθέτησε στο «Δείπνο με φίλους», πολλοί αγαπημένοι συνάδελφοι, η Εβελίνα Παπούλια και ο Λευτέρης Ζαμπετάκης… έχει σημασία και το κλίμα. Για εμάς ήταν πολύ οικογενειακό, άρα όλο αυτό από μόνο του ήρθε και ταίριαξε».\nΦέτος απέχετε από την τηλεόραση. Ήταν συνειδητή η απόφασή σας;\n«Καλώς ή κακώς, έτσι όπως είναι τα πράγματα αυτή τη στιγμή στη ζωή μου, δεν μπορώ να κάνω και τα δύο ταυτόχρονα. Θέλω να αφιερώνω χρόνο στην οικογένειά μου, όσο αυτό είναι δυνατόν. Δεν θέλω να είμαι απόλυτη, αλλά είναι βασικό μέλημα για εμένα να μπορώ να είμαι και στο σπίτι. Κάνοντας και τα δύο για ένα διάστημα, πιστεύω ότι κάπου θα υστερείς. Από τη στιγμή που απέκτησα τα παιδιά, σταμάτησα να κάνω ταυτόχρονα θεάτρο και τηλεόραση».\nΠοια θεωρείτε κορυφαία στιγμή στην καριέρα σας;\n«Ακόμα και να είχα μία τέτοια στιγμή δεν θα την έλεγα, γιατί θεωρώ ότι θα αδικούσα άλλες δουλειές. Θεωρώ ότι κάθε δουλειά – και το λέω με απόλυτη ειλικρίνεια – μου δίνει κάθε φορά κάτι άλλο, δηλαδή για κάποιο άλλο λόγο συμβαίνει, για κάποιο άλλο λόγο πρέπει να βρίσκομαι σε αυτή τη δουλειά, και κάθε φορά κερδίζω κάτι διαφορετικό. Όλες τις δουλειές τις έχω αγαπήσει, την καθεμία για διαφορετικούς λόγους».\nOnce upon a time….#longtimeago #psithirikardias @apostolosgletsos #memories #manousosmanousakis #mega #mymoments #timeisnotstandingstill !!\nΣας γνωρίσαμε μέσα από τη μεγάλη τηλεοπτική επιτυχία «Ψίθυροι καρδιάς». Υπήρξε κάποια στιγμή που νιώσατε εγκλωβισμένη;\n«Φυσικά. Αισθάνθηκα στην αρχή για κάποια χρόνια. Στην ουσία με έβαζαν άλλοι σε αυτόν τον εγκλωβισμό, κυρίως τα μέσα ενημέρωσης. Είναι εντυπωσιακό ότι σε χαρακτηρίζουν μόνο με βάση έναν συγκεκριμένο ρόλο. Ακόμα και σήμερα μάλιστα, σε κάθε συνέντευξη θα ερωτηθώ για τους «Ψίθυρους καρδιάς» ακόμα και μετά από 21 χρόνια! Κάποτε με ενοχλούσε, τώρα πια δεν με ενοχλεί. Έχουν περάσει πάρα πολλά χρόνια. Ήμουν σχεδόν ένας άλλος άνθρωπος τότε. Μετά από τόσα χρόνια έχεις περάσει σε άλλη φάση της ζωής σου. Αλλά παρόλα αυτά, τώρα είναι κάτι που το θυμάμαι με ρομαντική διάθεση, παρόλο που ήταν πάρα πολύ δύσκολες οι συνθήκες».\nΑκολουθείτε κάποια συγκεκριμένη ρουτίνα ομορφιάς; Έχετε σκεφτεί ποτέ να προχωρήσετε σε κάποια επεμβετική μέθοδο;\n«Αν θα έκανα, θα έκανα κάτι που να μην είναι ορατό, να μην είναι υπερβολικό. Προσέχω τον εαυτό μου σίγουρα, αλλά δεν κάνω πολλά πράγματα για να είμαι απόλυτα ειλικρινής. Εκτός από τη γυμναστική και μία σχετικά καλή διατροφή, δεν κάνω κάτι άλλο. Βαριέμαι κιόλας να ασχολούμαι πολύ με το εξωτερικό κομμάτι του εαυτού μου. Είμαι από τις γυναίκες που βαριούνται το μανικιούρ και το κομμωτήριο. Με κουράζουν. Κάνω μόνο τα απαραίτητα. Δεν γίνεται ο χρόνος να μην περάσει από πάνω μας. Καλό είναι να είναι ευγενικός μαζί μας, αλλά πρέπει κι εμείς να το αποδεχτούμε λίγο».\nΤι είναι αυτό που σας βγάζει εκτός εαυτού στην καθημερινότητά σας;\n«Αυτό που με εκνευρίζει και μεγαλώντας με εκνευρίζει ακόμα περισσότερο – ίσως εγώ γίνομαι λίγο πιο περίεργη – είναι η βλακεία, την οποία συναντάμε αρκετά συχνά γύρω μας. Αλλά γενικά είμαι ένας άνθρωπος που μεγαλώνοντας, καταλαβαίνω και τα δικά μου θέματα περισσότερο, ότι μπορεί κάποιες φορές κι εγώ να είμαι υπερβολική με κάποοια πράγματα. Υπάρχουν στιγμές στην καθημερινότητα που μπορεί να εκνευρίζεσαι με κάτι και να μην φταίει απαραίτητα κάποιος, απλά είναι που τρέχεις σαν τρελός για να τα προλάβεις όλα! Δεν φταίνε δηλαδή πάντα οι άλλοι».\nΤα παιδιά σας κάνουν κριτική στη δουλειά σας;\n«Βέβαια, και είναι και πολύ αυστηρά. Τώρα θα έρθουν να παρακολουθήσουν και το «Δείπνο». Μεγαλώνουν, έχουν πλέον τη δική τους άποψη, την οποία πρέπει να λαμβάνουμε υπόψη μας. Είναι η νέα γενιά, η σύγχρονη γενιά, που έχει λόγο και πρέπει να την ακούμε.\nΚλείνοντας, θα θέλαμε να μας πείτε για ποιο λόγο να έρθει κάποιος να δει την παράσταση.\n«Επειδή αυτή την παράσταση την είδα πέρυσι, ο λόγος που θα έλεγα σε κάποιον να τη δει, είναι ακριβώς αυτό που αισθάνθηκα στο τέλος. Αισθάνθηκα να με ακουμπάει και να με προβληματίζει πάρα πολύ. Δεν έφυγα απλά ανοίγοντας την πόρτα και μπαίνοντας σπίτι μου. Με προβλημάτισε, με έκανε να σκεφτώ πώς αλλάζει ο άνθρωπος, πώς ξαφνικά μπορεί να γίνει ένας άλλος από ένα γεγονός και οι απόψεις του να μεταβληθούν εντελώς. Αυτός θεωρώ ότι είναι ο λόγος που κάποιος πρέπει να δει αυτή την παράσταση γιατί αξίζει να προβληματιστεί γι’ αυτό το θέμα. Μας αφορά πολύ. Μέσα σε αυτό το δείπνο γίνονται μεταλλάξεις. Και νομίζω ότι αυτό – μπορεί σε άλλους τομείς – όλοι κάπου το έχουμε βιώσει».


ΣΤΑΝΤΑΡ ΛΙΕΓΗΣ - ΕΟΥΠΕΝ (20/11/21) | ΠΡΟΓΝΩΣΤΙΚΑ - ΣΤΟΙΧΗΜΑ - ΑΝΑΛΥΣΗ\nΑ Βελγίου 20/11/2021(21:45)Κωδ. ΟΠΑΠ: 376\nΣταντάρ Λιέγης - Έουπεν\nΑνάλυση: Επιτυχία στο ντέρμπι, πάντα χωρίς νίκη. Πήγε ως αουτσάιντερ στην εκτός έδρας αναμέτρηση με την περσινή Πρωταθλήτρια Κλαμπ Μπριζ. Η βραδιά άρχισε πολύ άσχημα, καθώς βρέθηκε να χάνει 2-0 (Ντοστ 15’, Ντε Κέτελαρ 35’). Τα πράγματα θα μπορούσαν να γίνουν χειρότερα, καθώς στο 38’ γλίτωσε σε «τετ-α-τετ». Κόντρα στη ροή του ματς μείωσε στο αμέσως επόμενο λεπτό με τον Ντόνουμ. Ο Νορβηγός κέρδισε και πέναλτι, που μετέτρεψε σε γκολ ο Ντουσέν, στο 52’. Το 2-2 δεν άλλαξε ως το τέλος. Το ότι βρισκόταν πίσω με δύο γκολ και πήρε το βαθμό είναι σίγουρα θετικό. Η αντίδραση που έβγαλε, επίσης. Πάντως, αυτό δεν πρέπει να μπερδεύει. Τα δύο γκολ προήλθαν από «δώρα» του αντίπαλου τερματοφύλακα, του Μινιολέ. Η ίδια εξακολουθεί να μην έχει νίκη - στο πρωτάθλημα - από τη στιγμή που την ανέλαβε ο Σλοβένος προπονητής Λούκα Έλσνερ, στις 7 Οκτωβρίου. Ο ίδιος, πάντως, ελπίζει πως αγώνα με τον αγώνα η εικόνα της θα βελτιώνεται. Δεδομένη η πίεση για τους βαθμούς.\nΑγωνιστικά νέα: Ο κόουτς Έλσνερ, που δεν ανακοινώνει ποτέ αποστολή, ζήτησε τη βοήθεια του κόσμου, για να πάρει η ομάδα έξτρα ώθηση. Οι πολύ ευχάριστες ειδήσεις που καλείται να διαχειριστεί αφορούν στις επιστροφές των Αμαλά και Κλάους. Ο πρώτος αποθεραπεύτηκε, ο δεύτερος εξέτισε. Σημαντική ξανά η απουσία του Αλ Ντακίλ, ανέτοιμοι και οι Ραφία, Πέετερς, Ταπσόμπα. Είναι για 1η φορά φέτος έτοιμος ο πολύπειρος μεσοεπιθετικός Λεστιέν (33/5 πέρυσι).\n1 νίκη στα τελευταία 8 επίσημα ματς\n7 ματς πρωταθλήματος χωρίς νίκη\n6 G/G στο πρωτάθλημα, τα 4 με Over 2,5\nΑνάλυση: Την καλύτερη στιγμή ήρθε η διακοπή για τη γερμανόφωνη ομάδα της (γαλλόφωνης) Βαλονίας. Στο 1-1 με τη Ζούλτε, όχι μόνο διατηρήθηκε η παράδοση που τη θέλει να μη νικάει εντός τους Φλαμανδούς, αλλά επιβεβαιώθηκε το ότι ήταν… κουρασμένη και χρειαζόταν «ανάσες». Αν και καλύτερη στο πρώτο μισάωρο, βρέθηκε να χάνει από το πέναλτι του Βόσεν στο 35’. Τέσσερα λεπτά αργότερα ισοφάρισε ο Νουχού, που με αυτόν τον τρόπο εξιλεώθηκε (ήταν αυτός που έκανε το «ανόητο» πέναλτι). Στο β’ δεν ήταν καλή. Δέχτηκε πίεση και η αντίπαλός της έφτασε δύο φορές πολύ κοντά στο γκολ (60’ και 76’). Όλοι στις τάξεις της ελπίζουν πως η τελευταία διακοπή για το 2021 θα της δώσει τη φρεσκάδα που είχε στο πρώτο τρίμηνο. Μέχρι να μπει ο Νοέμβρης ήταν εντυπωσιακή για τα δεδομένα της κι έκανε όνειρα ακόμη και για την τετράδα. Τώρα, κινδυνεύει να βρεθεί κι εκτός της οχτάδας αν δεν συνέλθει άμεσα. Τώρα, θ’ αφήσει τη Σταντάρ να πάρει την πρωτοβουλία και θα επιδιώξει να τρέξει στην κόντρα.\nΑγωνιστικά νέα: Ένας εξτρέμ μπαίνει στην αποστολή κι ένας βγαίνει από αυτήν, όμως το πρόσημο είναι σίγουρα αρνητικό. Συγκεκριμένα, θα εκτίσει ποινή ο Νουχού, που θ’ απουσιάσει για 2η φορά φέτος. Τον αντικαθιστά ο Εμπαλό, που σε καμία περίπτωση δεν προσφέρει τα ίδια με τον 19χρονο Γκανέζο. Μένει εκτός κι ο 2ος τερματοφύλακας Χίμελμαν, που είχε δώσει λύση όσο έλειπε ο βασικός Νουρουντέεν. Εξακολουθούν ν’ απουσιάσουν οι Μαγκί, Κονέ, αλλά και οι Σοβάχ και Μανιέ. Όλοι τους είναι αναπληρωματικοί και δεν επηρεάζουν.\n1 νίκη στα τελευταία 5 επίσημα ματς\n4 ματς πρωταθλήματος χωρίς νίκη\n6 εκτός χωρίς Χ στο πρωτάθλημα\nS. Amallah Μ 19/3\nD. Peeters Μ 5/0\nKlauss Ε 20/2\nA. Tapsoba Ε 14/2\nN. Gavory Α 11/1\nA. Al Dakhil Α 13/0\nH. Rafia Μ 9/0\nD. Pavlovic Μ 18/0\nT. Magee Μ 2/0\nG. Magnée Α 15/1\nE. Sowah Adjei Α 4/0\nI. Nuhu Μ 23/2\nR. Himmelmann Τ 13/0\nΣταντάρ Λιέγης - Έουπεν Προγνωστικά\nΗ Σταντάρ παραμένει αήττητη εντός απέναντι στην Έουπεν από το 2010. Πάντως, ακριβώς πριν από ένα χρόνο (21/11/20), της είχε παραχωρήσει ισοπαλία. Την… κυνηγάμε εδώ κι αρκετές εβδομάδες κι όλο μας στέλνει στον κουβά. Θα την εμπιστευτούμε άλλη μία φορά με την ελπίδα τώρα να μας δικαιώσει.\n1Σταντάρ Λιέγ. 2.02\nΣταντάρ Λιέγης - Έουπεν Αποδόσεις\n1.95 3.60 3.85 4.79% 2.05 1.78 4.73% 1.68 2.19 4.93%\n2.02 3.70 3.50 4.86% 2.05 1.78 4.73% 1.65 2.15 6.64%\n1.98 3.80 3.50 5.12% 2.10 1.63 8.23% 1.61 2.20 7.03%\n1.93 3.55 3.85 5.62% 2.01 1.78 5.60% 1.67 2.15 6.01%\n1.98 3.60 3.60 5.71% 2.08 1.70 6.46% 1.60 2.25 6.49%\n1.95 3.50 3.60 7.09% 2.05 1.75 5.59% 1.61 2.20 7.03%\nΗ ομάδα Σταντάρ Λιέγης έχει φέρει 4 φορές το αποτέλεσμα ισοπαλία στους τελευταίους 10 αγώνες σε όλες τις διοργανώσεις.\nΣτους τελευταίους 10 αγώνες της ομάδας Σταντάρ Λιέγης, έχει επαληθευτεί 5 φορές το σημείο Over 2.5 γκολ (σε όλες τις διοργανώσεις).\nΗ ομάδα Έουπεν έχασε 5 φορές στους τελευταίους 10 αγώνες σε όλες τις διοργανώσεις.


Frida Kahlo: Το ιστορικό «μπλε σπίτι» της θα φιλοξενήσει ένα ρεκόρ Guinness | Jenny.gr\nFrida Kahlo: Το ιστορικό «μπλε σπίτι» της θα φιλοξενήσει ένα ρεκόρ Guinness\nΤο μουσείο Casa Azul της Πόλης του Μεξικού, γνωστότερο ως το σπίτι της καλλιτέχνιδας Frida Kahlo, θα μπορούσε να γίνει ο χώρος για ένα παγκόσμιο ρεκόρ όταν φιλοξενήσει τον ντράμερ Tino Contreras αυτό το Σαββατοκύριακο.\nΗ Amanda Gorman έγινε η πρώτη ποιήτρια στην ιστορία σε εξώφυλλο της Vogue\nΟ θρυλικός μουσικός στη μεξικανική σκηνή, ο οποίος μόλις έγινε 97 ετών, είναι έτοιμος να γίνει ο παλαιότερος μουσικός που πρωτοστατεί σε μια ζωντανή συναυλία, λέει ένας εκπρόσωπος της Guinness World Records.\nA post shared by Nike Praesto Nordström (@nikepn)\nΌταν η Frida Kahlo παντρεύτηκε τον τοιχογράφο Diego Rivera για πρώτη φορά το 1929, ο Contreras ήταν πέντε ετών. Τώρα, λέει στην εφημερίδα The Art, πως ανυπομονεί να στήσει το drum του ανάμεσα στα προ-Κολομβιανά γλυπτά στο αίθριο του κήπου του Casa Azul.\nΤο σπίτι ονομάζεται έτσι για το χρώμα indigo των τοίχων που το περιβάλλουν και χτίστηκε από τον φωτογράφο πατέρα της Kahlo.\nA post shared by Alberto Rios (@jesusolisrios)\nΗ συναυλία, η οποία θα μεταδοθεί ζωντανά σε ακροατήριο, θα είναι επίσης η πρώτη για το μουσείο το οποίο, όπως λέει η σύμβουλος Hilda Trujillo, «το μέλλον των μουσείων εξαρτάται σε μεγάλο βαθμό από τον τρόπο με τον οποίο χρησιμοποιούμε τις νέες τεχνολογίες».\n«Ολόκληρος ο τομέας έχει πληγεί σοβαρά από τη λιτότητα και το αναγκαστικό κλείσιμο λόγω της πανδημίας. Αυτή η συναυλία θα αναδείξει τον χώρο καθώς και το ταλέντο του Maestro Contreras».\n«Ελπίζω ότι θα αυξήσει το προφίλ του μουσείου καθώς και τα χρήματα που απαιτούνται για να διασφαλιστεί ότι η συλλογή θα είναι σε θέση να παραμείνει σε καλή κατάσταση», πρόσθεσε.\nA post shared by Sofia Hasbun (@sofiahasbunc)\n«Πριν από την Covid», λέει η Trujillo, «το Casa Azul δεχόταν περίπου 580.000 επισκέπτες ετησίως. Θα υπάρχει η επιλογή να κάνετε μια επιπλέον διαδικτυακή δωρεά στο μουσείο στο σημείο αγοράς εισιτηρίων».\nΟ Contreras, ο οποίος άρχισε να παίζει ως έφηβος μαζί με τους αδελφούς του πριν από το ξέσπασμα του Δευτέρου Παγκοσμίου Πολέμου, έχει μοιραστεί τη σκηνή με μερικούς από τους μεγαλύτερους μουσικούς του 20ού αιώνα, συμπεριλαμβανομένων των Duke Ellington και Art Blakey.\nΠέρυσι, κυκλοφόρησε εκ νέου το Musica Infinita, ένα ψυχεδελικό, πειραματικό δίσκο τζαζ του 1978 σε συνδυασμό με τον DJ, Gilles Peterson.\nA post shared by Tino Contreras (@_tinocontreras)\n«Θέλουμε να υπενθυμίσουμε στους ανθρώπους ότι ο πολιτισμός του Μεξικού είναι πολύπλευρος, θα δείξουμε τον αρχαίο και τον σύγχρονο».\nΗ συναυλία του Tino Contreras στο Μουσείο Frida Kahlo θα μεταδοθεί παγκοσμίως από το Casa Azul, της Πόλης του Μεξικού το Σάββατο και την Κυριακή, 10-11 Απριλίου 2021.\nΗ ζωή μας πριν και μετά την Covid-19 μέσα από ευφάνταστες εικονογραφήσεις


Μήνυμα Μητρ. Δημητριάδος για τα Θεοφάνεια: Δεν γίνεται να υπάρξει ο Πατήρ δίχως Υιό και Πνεύμα - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 05-01-2016 | 08:50:06 - Πρώτη δημοσίευση: 05-01-2016 | 08:50:06\n«Το είναι του Θεού, η ύπαρξή Του ταυτίζεται με το γεγονός της κοινωνίας των Τριών προσώπων, του Πατρός, του Υιού και του Αγίου Πνεύματος. Δεν γίνεται να υπάρξει ο Πατήρ δίχως Υιό και Πνεύμα. Έτσι τα πρόσωπα της Τριάδος συνυπάρχουν ταυτόχρονα δίχως καμία χρονική προτεραιότητα» αναφέρει μεταξύ άλλων ο Μητρ. Δημητριάδος στο μήνυμά του για την εορτή των Θεοφανείων. Αναλυτικά:\nΓΙΑ ΤΗΝ ΕΟΡΤΗ ΤΩΝ ΘΕΟΦΑΝΕΙΩΝ 2016\n«Ο Θεός αγάπη εστί», διακηρύσσει ο ευαγγελιστής Ιωάννης. Όντας αγάπη ο Θεός, είναι παράλληλα κοινωνία. Δεν γίνεται να υπάρχει αγάπη που δεν κοινωνείται, που δεν μοιράζεται. Οι Πατέρες της Εκκλησίας μας, και ιδιαίτερα ο Μέγας Βασίλειος, υπογραμμίζουν το γεγονός ότι ο Θεός υπάρχει ως κοινωνία προσώπων. Το είναι του Θεού, η ύπαρξή Του ταυτίζεται με το γεγονός της κοινωνίας των Τριών προσώπων, του Πατρός, του Υιού και του Αγίου Πνεύματος. Δεν γίνεται να υπάρξει ο Πατήρ δίχως Υιό και Πνεύμα. Έτσι τα πρόσωπα της Τριάδος συνυπάρχουν ταυτόχρονα δίχως καμία χρονική προτεραιότητα.


Α2 ΕΠΣΗ-2ος όμιλος: Δύο ομάδες αγνοούν τη νίκη! — Grandsport.gr\nαπό Βασίλης Μπαγκέρης\t 11/11/2020 - 16:31\nΆγιος Δημήτριος και ΕΓΟΗ είναι δύο ομάδες που αγνοούν τη χαρά της νίκης στις πρώτες τέσσερις αγωνιστικές του πρωταθλήματος της Α2 ΕΠΣΗ και θα προσπαθήσουν μετά τη διακοπή να «γυρίσου» το διακόπτη.\nΜπορεί όλα τα ερασιτεχνικά πρωταθλήματα να έχουν ανασταλεί και η χώρα να βρίσκεται σε γενικό καθεστώς Lockdown, ωστόσο πριν τη διακοπή υπήρξαν ομάδες που ξεκίνησαν εξαιρετικά και άλλες που δεν κατάφεραν να παρουσιάσουν το πρόσωπο που θα ήθελαν.\nΟ Άγιος Δημήτριος μπορεί να γνώρισε μόνο μία ήττα στις πρώτες τέσσερις αγωνιστικές ωστόσο στα υπόλοιπα τρία παιχνίδια μέτρησε τρεις ισοπαλίες με αποτέλεσμα να μην καταφέρει να πανηγυρίσει μία νίκη. Σίγουρα με βάση και το δύσκολο πρόγραμμα η ομάδα του Αγίου Δημητρίου έδειξε καλό πρόσωπο ωστόσο έλειψε το «κάτι παραπάνω» που θα της χάριζε το τρίποντο.\nΑπό την άλλη πλευρά ο ΕΓΟΗ, δεν κατάφερε να παρουσιάσει το καλό πρόσωπο που έχει δείξει τα προηγούμενα χρόνια και μέτρησε τέσσερις ήττες σε ισάριθμα παιχνίδια.\nΣίγουρα είναι ακόμη πολύ νωρίς στο πρωτάθλημα και οι ομάδες θα έχουν τη δυνατότητα να ανέβουν στην πορεία του πρωταθλήματος, όταν φυσικά δοθεί το «οκ» για την επανέναρξη…


Caffe-Alfiere ένα καφέ με στυλ για όσους δουλεύουν κοντά στο κέντρο • Athens Stories\nΑρχική City Stories Caffe-Alfiere ένα καφέ με στυλ για όσους δουλεύουν κοντά στο κέντρο\nTο Alfiere caffe βρίσκεται στην οδό Σέκερη 5 στο Κολωνάκι. Ο εσωτερικός χώρος είναι πολύ γουστόζικα διακοσμημένος, με ιταλικές πινελιές. Επίσης, υπάρχουν και τραπεζάκια στον εξωτερικό χώρο, ανάμεσα στις γλάστρες και τα λουλούδια ,τα οποία δημιουργούν από μόνα τους μια ζεστή γωνιά. Καφέ με Ιταλικό στύλ και μεγάλη ποικιλία από panini, brioche, tramezzini, σαλάτες, κρύα πιάτα, γλυκά, aperitivo bar και επιλογή από 40 διαφορετικά κρασιά, spumante και σαμπάνιες, όλα σε ποτήρι. Πρόκειται για μια ιταλική γωνιά που σε μεταφέρει στη Ρώμη, ενώ βρίσκεσαι ακριβώς στην καρδιά της Αθήνας!\nΤο caffe ξεκίνησε την πρώτη και πολύ τιμητική συνεργασία με το περίφημο Cova Di Milano ,μετά από αμέτρητα ταξίδια σε Milano, Bergamo, Torino, το 2006. Ύστερα προέκυψαν συνεργασίες με Panettone, Colomba, Limoncello και έπειτα ήρθαν τα αλλαντικά Villani, προϊόντα χωρίς γλουτένη. Σίγουρα, η αυθεντικότητα των υλικών αυτών είναι ο λόγος για την προτίμηση του κόσμου!\nΣε όποιον επισκέπτεται για πρώτη φορά το χώρο, προτείνουμε οπωσδήποτε το πρωί ένα marocchino Cova caffe, το μεσημέρι τα υπέροχα panini με prosciutto cotto και crema di tartufo, speck και stracchino και το απόγευμα carpaccio τόνου με lime και yuzu ή ένα tartare σολομού. Στο Alfiere η φιλοσοφία είναι συγκεκριμένη. Κρασί που συνοδεύεται από finger food και ατμόσφαιρα μιας άλλης εποχής με ιταλικό σάουντρακ. Μέσα στο κέντρο του Κολωνακίου. Ένα Italian καφέ μυστικό. Σχεδόν κρυμμένο. Για λίγους, ξεχωριστούς και ανήσυχους!!!\nΘα ήθελα να προσθέσω πως η εξυπηρέτηση από το προσωπικό είναι άψογη και οι τιμές των κρασιών κυμαίνονται σε πολύ λογικά επίπεδα. Πιστεύω , πως είναι το ιδανικό για να κάτσετε μετά τη δουλειά σας και να απολαύσετε ένα γρήγορο χορταστικό σάντουιτς, πριν συνεχίσετε το γρήγορο πρόγραμμα της ημέρας σας.\nοδός Σέκερη 5\nOld StoriesΈφυγε ο Θέμος Αναστασιάδης\nNew Stories“Aναδύεται” Άρωμα Γυναίκας στο Ίδρυμα Θεοχαράκη


Blog-Επιταγών: GREEK ROCK/ TO BE CONTINUED...\nGREEK ROCK/ TO BE CONTINUED...\nΑπό τα μέσα της δεκαετίας του 1990, και για κάποια, μετρημένα είναι η αλήθεια, χρόνια, το ελληνικό ροκ έτυχε ευρείας αποδοχής και απήχησης. Λίγο η ολοένα αυξανόμενη - αμέσως μετά το θάνατό του- δημοτικότητα του έργου του Παύλου Σιδηρόπουλου, λίγο η επιμονή και η ήδη πολύ καλή δουλειά των Τρυπών, συν κάποια γκρουπ που κατά τη συγκεκριμένη χρονική περίοδο άρχισαν να δίνουν κάποια εξαιρετικά δείγματα γραφής (Υπόγεια Ρεύματα, Ξύλινα Σπαθιά, Διάφανα Κρίνα κ.α.) έστρεψαν το ενδιαφέρον κοινού, ραδιοφωνικών παραγωγών και δισκογραφικών εταιριών προς το ελληνόφωνο ροκ. Ως τις αρχές περίπου του 2000, ξεπήδησαν αμέτρητα συγκροτήματα που κατά την πλειονότητά τους, στην βραχύβια πορεία τους, έκαναν απλώς πολύ θόρυβο. Οι κακές εκτιμήσεις των ραδιοφωνικών παραγωγών και η ξαφνική τους κάψα να γεμίσουν εκπομπές με ελληνόφωνο ροκ, έφερνε στ’ αυτιά μας κάτι από βρώμικη μουσική μπλεγμένη με ραδιοφωνικά παράσιτα. Μοιραία, ο ενθουσιασμός της εποχής για το ελληνικό ροκ, ξεφούσκωσε σε παιδική σχεδόν ηλικία με ευθύνη όλων των πλευρών.\nΔέκα και δεκαπέντε χρόνια αργότερα, τίποτα δεν θυμίζει την Αμερική που ανακαλύφθηκε τότε. Σιγά σιγά τα καλύτερα γκρουπ άρχισαν να κρεμούν τις κιθάρες τους και πλην ελαχίστων εξαιρέσεων, τα πάντα πέρασαν στη σφαίρα των αναμνήσεων. Οι παραγωγοί, οι εταιρίες και η αταλαντοσύνη της πλειονότητας των σχημάτων (που κόλλησαν στο είδος τη "ρετσινιά" πως πρόκειται για μια υπόθεση που τελικά αφορά 15άχρονα), εκήδεψαν σε μια λιτή τελετή το ελληνόφωνο ροκ μαζί με την όποια λάμψη και προβολή του βάζοντας στην επιτάφια πλάκα τις ημερομηνίες: 1990κάτι-2000κάτι. Οι δύο πρώτοι μάλιστα, έκλεισαν ερμητικά πίσω τους τις πόρτες στο σύνολο των νέων σχημάτων που προσπαθούσαν να 'ρθουν στο προσκήνιο. Όπως τότε που τα πρόβαλλαν, έτσι και τώρα που τα απορρίπτουν, δίχως καμιά καλλιτεχνική εκτίμηση.\nΩστόσο, επειδή το ροκ που επιμένει αρνείται να μπει σε παιχνίδια ηλικίας και επειδή σίγουρα η μνήμη μας θα ζητήσει να πονέσει και αύριο:\nΜωβάστρο - Pub Corral μέρος β' / Ανεξάρτητη παραγωγή, Φεβρουάριος 2010\nΕγώ έσβησα και σε λίγο πιά θα φύγω...\nΠοιό βαλς θα παίξει για μας...\nΣαν νερό η ζωή πριν κοιμηθώ ξαναδιψάσαμε...\nΤελειο το μοβαλς..το εψαχνα εδω και καιρο αλλα δεν το εβρισκα...\n19 Φεβρουαρίου 2010 - 12:43 π.μ.\nΟύτε κι εγώ. Αφού ήμουν έτοιμος να πάω στην Αστυνομία :)\n19 Φεβρουαρίου 2010 - 4:09 π.μ.\nΠού είναι οι τόνοι σου Ανώνυμε;\n19 Φεβρουαρίου 2010 - 4:25 π.μ.\n1.Η Ελληνικη Αστυνομια λιγο δυσκολο να το εβρισκε..\n2.Τους τονους τους εφαγε η μαρμαγκα,τους λιγουρευοταν εδω και καιρο..\n19 Φεβρουαρίου 2010 - 2:00 μ.μ.\nΕιδικά το δεύτερο κομμάτι από το λάιβ, φοβερό!Μπράβο!


Ανείπωτες ιστορίες του JRR Tolkien θα κυκλοφορήσουν με το νέο έτος | DREAM GR\nΣύμφωνα με το The Guardian, μια συλλογή από ιστορίες, που δεν έχουν δει ποτέ το φως της δημοσιότητας, θα κυκλοφορήσουν μέσα στο νέο έτος και θα μας μεταφέρουν και πάλι στον κόσμο του “The Lord of the Rings” (ελλ. τίτλος, ‘Ο Άρχοντας των Δακτυλιδιών’).\nΤο βιβλίο θα λέγεται “The Nature of Middle-earth” και θα κυκλοφορήσει από την εκδοτική HarperCollins τον Ιούνιο του 2021.\n“Γι’ αυτόν, η Μέση Γη ήταν μέρος ενός ολόκληρου κόσμου που ήθελε να εξερευνήσει. Και οι ιστορίες στο ‘The Nature of Middle-earth’ αποκαλύπτουν τα ταξίδια που έκανε, καθώς προσπαθούσε να καταλάβει καλύτερα την μοναδική δημιουργία του”, είπε ο Chris Smith της εκδοτικής. “Η νέα συλλογή είναι ένας αληθινός, κρυμμένος θυσαυρός, ο οποίος προσφέρει στους αναγνώστες την ευκαιρία να ρίξουν μια ματιά πάνω από τον ώμο του Καθηγητή Tolkien την ώρα της ανακάλυψης. Και σε κάθε σελίδα η Μέση Γη ζωντανεύει για ακόμα μια φορά”.\nΟ Tolkien είναι γνωστός για τα “The Hobbit” (1937), την τριλογία “The Lord of the Rings” που αποτελείται από τα “The Fellowship of the Ring” (1954), “The Two Towers” (1954) και “The Return of the King” (1955), το “The Silmarillion” (1977) και το “Unfinished Tales” (1980). Τα δύο τελευταία κυκλοφόρησαν μετά τον θάνατό του και τα επιμελήθηκε ο γιος του, Christopher, με την βοήθεια του Guy Gavriel Kay.\nΠως σας ακούγεται το “The Nature of Middle-earth”; Θα θέλατε να το διαβάσετε; Πείτε μας στα σχόλια. Και μην ξεχάσετε να μείνετε συντονισμένοι στο IGN Greece για ό,τι νεότερο.\nNext Post: Η Google επεκτείνει την υποστήριξη Chrome για Windows 7 έως το 2022


Ο ΠΑΟΚ κόντρα στον τεράστιο Ντιέγκο (videos) – inpaok.com\nΣαν σήμερα (7/9) πριν από 33 χρόνια (το 1988) ο ΠΑΟΚ αντιμετώπισε τη Νάπολι του Ντιέγκο Μαραντόνα στο Σαν Πάολο στην πρώτη μάχη των δύο ομάδων για το Κύπελλο UEFA.\nΗ Νάπολι ήταν τότε η μεγαλύτερη δύναμη του ιταλικού ποδοσφαίρου, καθώς εκτός από τον Μαραντόνα διέθετε παίκτες όπως οι Αλεμάο, Καρέκα, Ντε Νάπολι, Κρίπα κτλ και προπονητής ήταν ο γνωστός Οτάβιο Μπιάνκι. Μάλιστα στο τέλος της σεζόν 1988-89 η Νάπολι κατέκτησε το Κύπελλο UEFA.\nΣτο ματς του Σαν Πάολο (στο οποίο κόπηκαν 62.662 εισιτήρια!) και οι Ιταλοί έπαθαν πλάκα με τον κόσμο του ΠΑΟΚ!\nΧιλιάδες εκδρομείς από τη Θεσσαλονίκη αλλά και την υπόλοιπη Ευρώπη ακολούθησαν την ομάδα στην Ιταλία, η οποία θα μπορούσε να πάρει το 0-0 αν δεν έδινε ο Γερμανός διαιτητής Σμπιντχούμπερ ανύπαρκτο πέναλτι στο 59’ σε μαρκάρισμα του Μήτογλου στον Καρέκα.


Γιατί αξίζει να αγοράζεις παπούτσια μέσω ίντερνετ; 8 λόγοι | Blog epapoutsia.gr\nΣίγουρα σου έχει συμβεί περισσότερες από μόνο μία φορά, να παρατήσεις την αγορά παπουτσιών μέσω ίντερνετ, υποθέτοντας ότι μόνο η δοκιμασία των επιλεγμένων μοντέλων στο κατάστημα θα σου επιστρέψει να διαλέξεις γρήγορα και αποτελεσματικά το σωστό ζευγάρι. Ωστόσο, τα καταστήματα e-commerce κατάφεραν πρόσφατα να αναπτύξουν τις δραστηριότητές τους τόσο πολύ, και να προσαρμοστούν στις προσδοκίες των πελατών, ώστε να μπορείς να αγοράσεις τα τέλεια προσαρμοσμένα παπούτσια στο διαδίκτυο εξίσου αποτελεσματικά (αν όχι ακόμη πιο αποτελεσματικά!). Παρακάτω, θα σου εξηγήσω γιατί οι αγορές online είναι μια τόσο βολική μέθοδος αγορών.\nΗ έλλειψη ανάγκης να πας σε πολυκαταστήματα ή να επισκεφτείς πολλά καταστήματα για να βρεις το επιθυμητό ζευγάρι δεν είναι το μόνο πλεονέκτημα της αγοράς παπουτσιών μέσω ίντερνετ.\nΕίναι πιο εύκολο να αγοράσεις ακριβώς αυτό που ψάχνεις\nΣίγουρα έχεις περιπλανηθεί περισσότερες από μία φορές ανάμεσα σε ράφια καταστημάτων, γεμάτα με παπούτσια που παρουσιάζονταν τόσο ελκυστικά, και στο τέλος βγήκες από το κατάστημα με παπούτσια, που διέφεραν σημαντικά από την προγραμματισμένη αγορά σου. Τίποτα το περίεργο! Με τόσα πολλά πράγματα γύρω σου, που δείχνουν να είναι τόσο όμορφα στις βιτρίνες και στα ράφια των καταστημάτων, είναι πολύ εύκολο να μπεις στον πειρασμό να πάρεις ένα ελκυστικό πράγμα, το οποίο δεν είχες κανένα σκοπό να πάρεις. Όταν αγοράζεις παπούτσια μέσω ίντερνετ, πάνω κάτω ξέρεις τι ψάχνεις. Χρησιμοποιώντας φίλτρα προσαρμοσμένα στις ανάγκες σου, είσαι ικανός/η να διαλέξεις γρήγορα τα καλύτερα παπούτσια ανάμεσα σε αυτά που πραγματικά τα χρειάζεσαι, αποφεύγοντας ταυτόχρονα να κοιτάς άλλα, εξίσου ελκυστικά μοντέλα, αλλά περιττά για μια δεδομένη στιγμή.\nΜπορείς να συγκρίνεις την ποικιλία πολλών καταστημάτων πολύ πιο γρήγορα\nΠιθανότατα δεν χρειάζεται να σε πείσω, ότι η σύγκριση της ποικιλίας πολλών σταθερών καταστημάτων μπορεί να είναι κουραστική, ειδικά σε πολυσύχναστες ώρες, ή αν ένα ανυπόμονο παιδάκι επισκέπτεται τα καταστήματα μαζί σου. Είναι πολύ πιο εύκολο να δεις τι προσφέρουν μερικές διάφορες μάρκες κάθοντας άνετα μπροστά από έναν υπολογιστή. Επιπλέον, τα ηλεκτρονικά καταστήματα που διαθέτουν πολλά brands – όπως το epapoutsia – συγκρίνουν αυτήν την προσφορά για σένα, συλλέγοντας παπούτσια από διάφορες μάρκες σε ένα μέρος, σε διαφορετικά εύρη τιμών.\nΈχεις περισσότερες πιθανότητες για αγορές σε προσφορά\nΝαι, η αγορά παπουτσιών μέσω ίντερνετ σου δίνει μεγαλύτερες πιθανότητες να κάνεις ψώνια σε προσφορά. Στα σταθερά καταστήματα η μείωση τιμών εμφανίζονται συνήθως κατά τη διάρκεια των εποχιακών πωλήσεων. Και τα ηλεκτρονικά καταστήματα περιστασιακά προσφέρουν στα μέλη των προγραμμάτων επιβράβευσης ή στους συνδρομητές τους ειδικές προσφορές. Ακόμα κι αν τη δεδομένη στιγμή κάποιο κατάστημα δεν δίνει προσφορά στα προϊόντα του, πολλές φορές η εγγραφή στο newsletter σου δίνει τη δυνατότητα να αγοράσεις παπούτσια τουλάχιστον -10% φθηνότερα.\nΘα επαληθεύσεις αν το μέγεθος σου είναι διαθέσιμο πιο γρήγορα\nΣτα σταθερά καταστήματα συμβαίνει, ότι όταν επιτέλους βρεις ένα μοντέλο παπουτσιών που ανταποκρίνεται στις τρέχουσες ανάγκες σου, δεν μπορείς να βρεις το μέγεθος σου στο ράφι. Ο μόνος τρόπος για να επαληθεύσεις εάν υπάρχει ένα επιπλέον ζευγάρι αυτών των παπουτσιών π.χ. στην αποθήκη, είναι να βρεις έναν πωλητή και να του θέσεις αυτή την ερώτηση. Αγοράζοντας παπούτσια online μπορείς να δεις αμέσως, εάν το μέγεθος σου είναι διαθέσιμο ή όχι, και εάν δεν είναι διαθέσιμο προς πώληση, συχνά μπορείς να προστεθείς στη λίστα αναμονής και να λάβεις ειδοποίηση όταν αυτό αλλάξει. Αυτή είναι μια πολύ πιο βολική επιλογή!\nΟι γρήγορες παραδόσεις και οι εύκολες επιστροφές επιτρέπουν την ίδια βολική δοκιμασία όπως στο κατάστημα, αλλά χωρίς να χρειάζεται να επισκεφτείς πολλά καταστήματα\nΔεν θα είναι υπερβολή να πούμε, ότι η δοκιμασία πολλών παπουτσιών στο σπίτι είναι επί του παρόντος εξίσου βολική (αν όχι και πιο βολική) όπως στο κατάστημα. Σήμερα, τα ηλεκτρονικά καταστήματα προσφέρουν διάφορους τρόπους παράδοσης, ώστε να ανταποκρίνονται καλύτερα στις προσδοκίες των πελατών. Μια μέρα ο κούριερ μπορεί να σου φέρει παπούτσια για δοκιμασία, και την επόμενη να πάρει τα μοντέλα που θέλεις να τα επιστρέψεις. Σε σύγκριση με τον χρόνο που θα περάσεις περιπλανώντας τα πολλά καταστήματα ή εμπορικά κέντρα, αυτή η επιλογή είναι πολύ καλύτερη.\nΣτο σπίτι μπορείς να δεις αμέσως πώς τα συγκεκριμένα παπούτσια φαίνονται με διάφορες εμφανίσεις σου\nΑγοράζοντας παπούτσια σε σταθερό κατάστημα, μπορείς να δεις μόνο πώς φαίνονται μαζί με το συγκεκριμένο ντύσιμο, που το φοράς εκείνη τη στιγμή κάνοντας τα ψώνια σου. Αργότερα, συμβαίνει ότι όταν τα δοκιμάζεις στο σπίτι, τα αγορασθέντα παπούτσια δεν πάνε και τόσο καλά με τα άλλα σύνολα. Αγοράζοντας παπούτσια online, τα δοκιμάζεις κατευθείαν στο σπίτι, και χάρη σε αυτό μπορείς επίσης να δεις με ποιες εμφανίσεις ταιριάζουν και σε ποιες όχι.\nΒλέπεις τα παπούτσια στο φυσικό φως, και όχι στα φώτα του καταστήματος\nΑν και αυτό δεν είναι κανόνας, συμβαίνει ότι τα φώτα των καταστημάτων παραμορφώνουν λίγο το πραγματικό χρώμα των παπουτσιών. Παραγγέλλοντας παπούτσια στο σπίτι σου, μπορείς απλά να πας κοντά στο παράθυρο ή να βγεις στο μπαλκόνι, για να δεις στο φυσικό φως πώς φαίνεται τόσο η απόχρωση τους, όσο και το υλικό από το οποίο κατασκευάστηκαν.\nΕίναι πιο εύκολο να ελέγξεις αν τα παπούτσια είναι πραγματικά άνετα\nΟρισμένα καταστήματα υποδημάτων έχουν μάλλον μικρή επιφάνεια. Και εκείνα που είναι σχετικά μεγάλα, συνήθως γεμίζουν αυτόν τον χώρο με πολλά ράφια και ανάμεσα τους δημιουργούν διαδρόμους. Εάν προσθέσεις και τους πελάτες που βρίσκονται στο κατάστημα ταυτόχρονα με σένα, θα συνειδητοποιήσεις γρήγορα, ότι η «δοκιμαστική βόλτα» με τα παπούτσια που δοκιμάζεις δεν είναι πάντα εύκολη. Το περπάτημα στο διάδρομο του σπιτιού φαίνεται να είναι μια πολύ πιο βολική επιλογή δοκιμής της άνεσης του επιλεγμένου μοντέλου παπουτσιών.\nΕίσαι έτοιμος/η να κάνεις online αγορές; Δες την προσφορά ανδρικών, γυναικείων και παιδικών παπουτσιών στο epapoutsia!\nΠώς να ανοίξεις τα δερμάτινα παπούτσια – μάθε τις αποδεδειγμένες [...]\nΚόκκινα ανδρικά παπούτσια – σύνολα για το καλοκαίρι!\nΠαπούτσια Converse για εκείνον – κοντά ή ψηλά; Δες πώς [...]


Holiday.gr - ΞΕΝΟΔΟΧΕΙΟ ANTHONAS ΗΜΕΡΟΒΙΓΛΙ\nΕΛΛΑΔΑ / ΚΥΚΛΑΔΕΣ / ΣΑΝΤΟΡΙΝΗ / ΗΜΕΡΟΒΙΓΛΙ / ANTHONAS\nΥπεύθυνος : ΔΑΜΙΓΟΥ ΝΙΚΟΛΕΤΑ\nΤηλ : +30 22860 24562\nFax : +30 22860 24120\nΔιεύθυνση : ΗΜΕΡΟΒΙΓΛΙ\nΠόλη : ΣΑΝΤΟΡΙΝΗ\nΤο Anthonas Apartments είναι ένα νεόκτιστο συγκρότημα που βρίσκεται στο ήρεμο χωριό Ημεροβίγλι. Με εκπληκτική θέα του Αιγαίου Πελάγους και της μαγευτικής ανατολής του ηλίου, αυτό το ξενοδοχείο βρίσκεται σε ιδανική τοποθεσία για να γνωρίσετε την ομορφιά της Σαντορίνης.\nΤο Anthonas Apartments είναι όμορφα διακοσμημένο σε παραδοσιακό στιλ και πλήρως εξοπλισμένο με παροχές και ανέσεις για την ψυχαγωγία σας. Διαθέτει επίσης και ευρύχωρο ιδιωτικό μπαλκόνι.\nΗ εξωτερική πισίνα, η ιδιωτική βεράντα και ο κήπος δημιουργούν ένα όμορφο υπαίθριο χώρο στον οποίο μπορείτε να απολαύσετε σπιτικό πρωινό. Ως οικογενειακή επιχείρηση, οι ιδιοκτήτες των Anthonas θα κάνουν όλους τους επισκέπτες να αισθανθούν ευπρόσδεκτοι.\nANTHONAS ΦΩΤΟΓΡΑΦΙΕΣ (Κάντε κλικ στις φωτογραφίες για να μεγαλώσουν)\nΕίστε ιδιοκτήτης ή διευθυντής στο ANTHONAS; Εγγραφείτε τώρα για δωρεάν εργαλεία, που μπορείτε να χρησιμοποιήσετε για να βελτιώσετε την καταχώρησή σας και να συνδέσετε την ιστοσελίδα σας και το σύστημα κρατήσεών σας.\n+ ALIKO LUXURY SUITES\n+ ΒΙΛΑ ΚΙΣΗΡΙΣ\n+ Ξενοδοχείο KASIMATIS STUDIOS\n+ Ξενοδοχείο VILLA LUKAS\n+ Dreaming View Suites\n+ Ξενοδοχείο ON THE ROCKS\n+ Ξενοδοχείο VILLA MARGARITA\n+ Ξενοδοχείο VERANDA VIEW\n+ Ξενοδοχείο MEROVIGLIOSSO APARTMENTS


Επιτάφιος περιφορά - ΕΚΚΛΗΣΙΑ ONLINE\nΠαρασκευή, 22 Απριλίου 2022 08:34\nΑρχική » ΝΕΑ » Επιτάφιος περιφορά\nΠεριφορά επιταφίου: Η Μεγάλη Παρασκευή είναι η ημέρα κορύφωσης του Θείου Δράματος το τελετουργικό της οποίας χαρακτηρίζεται από τον στολισμό και την περιφορά Επιταφίου του Κυρίου. Την Ενάτη Ωρα της ημέρας ο Θεάνθρωπος λέει το «Τετέλεσται» και η θεία ψυχή Του κατεβαίνει στον Άδη. Το «Πρωτευαγγέλιο», η πρώτη χαρμόσυνη υπόσχεση του Θεού στους πεσμένους Προπάτορες, αρχίζει να εκπληρώνεται.\nΑπό το πρωί της ίδιας ημέρας, ομάδες παιδιών γυρνούν από σπίτι σε σπίτι και τραγουδούν το μοιρολόι «Σήμερα μαύρος ουρανός», γνωστό και ως «Μοιρολόι της Παναγίας». Σε πολλές περιοχές της χώρας τα κορίτσια της ομάδας κρατούν ένα στεφάνι, πλεγμένο με λουλούδια εποχής, το οποίο στη συνέχεια το εναποθέτουν είτε στον Επιτάφιο, είτε στον τάφο του προσφάτως αποβιώσαντος ενορίτη. Τα Κάλαντα της Μεγάλης Παρασκευής, όπως τα ονομάζει η Λαογραφία, τείνουν σήμερα να εκλείψουν.\nΠεριφορά επιταφίου: Έθιμα και παραδόσεις ανά την Ελλάδα\nΣτην Αθήνα, στα γραφικά σοκάκια της Πλάκας, η συνάντηση των Επιταφίων γίνεται μέσα σε κλίμα κατάνυξης, υπό τους ήχους των εγκωμίων του επιτάφιου θρήνου «η ζωή εν τάφω», «άξιον εστί» και «αι γενεαί πάσαι».\nΟι επιτάφιοι του ναού του Σωτήρος, της Αγίας Αικατερίνης αλλά και της Παναγίας της Γρηγορούσης συναντιούνται στα γραφικά σοκάκια κοντά στην οδό Κυδαθηναίων, με τους πιστούς να παρακολουθούν την περιφορά.\nΣτην Ύδρα, στην περιοχή Καμίνι, εκατοντάδες πιστοί αλλά και οι επισκέπτες του νησιού παρακολουθούν το έθιμο της δέησης. Ο επιτάφιος μπαίνει στη θάλασσα υπό τους ήχους του «ω γλυκύ μου έαρ» δημιουργώντας μια ατμόσφαιρα κατανυκτική. Με αυτόν τον τρόπο ευλογούνται τα νερά και γίνεται δέηση υπέρ των ναυτικών που ταξιδεύουν, για ήσυχα ταξίδια και καλό γυρισμό.\nΣτην Ουρανούπολη της Χαλκιδικής το στόλισμα του Επιταφίου είναι έργο πολύμηνης προσπάθειας. Εδώ και οχτώ χρόνια οι γυναίκες της περιοχής, χρησιμοποιώντας 70.000 πέρλες και 30.000 λουλούδια, στολίζουν τον επιτάφιο, «πατώντας» πάνω σε σχέδια της βυζαντινής παράδοσης. Σχέδια από τοιχογραφίες της Θεολογικής σχολής της Χάλκης αλλά κυρίως μοναστηριών της Αθωνικής Πολιτείας κοσμούν τον επιτάφιο της περιοχής κάθε χρόνο, αναδεικνύοντας, έτσι, την παράδοση που χάνεται στα βάθη του Βυζαντίου.\nΣτον μητροπολιτικό ναό του Αγίου Βασιλείου στην Τρίπολη γυναίκες της ενορίας με περισσότερες 550.000 πέρλες και λουλούδια σχηματίζουν πάνω στον επιτάφιο την κεντημένη επιγραφή «ώσπερ Πελεκάν» στο κόκκινο χρώμα του αίματος. Το στόλισμα του Επιταφίου απαιτεί ώρες εργασίας, μεράκι και προσευχή καθώς ο τελικός στολισμός γίνεται από δύο ή τέσσερα χέρια, προκειμένου η αποτύπωση του σχεδίου να είναι ομοιόμορφη.\nΣτην Ανατολική Κρήτη, την ώρα που ο ιερέας διαβάζει το πρώτο ευαγγέλιο των Μεγάλων Ωρών, η παπαδιά μέσα στον ναό κάνει προζύμι, το οποίο μοιράζει κατόπιν στις γυναίκες του χωριού. Η μέρα αποτελεί γενική νηστεία από λάδι, συνήθως δεν τηρείται ξηροφαγία ή παρασκευάζονται φαγητά ανάλαδα.\nΣτη Μάρπησσα της Πάρου, το βράδυ της Μ. Παρασκευής μέσα σε ατμόσφαιρα κατάνυξης, οι επισκέπτες βιώνουν τα πάθη του Κυρίου. Κατά μήκος της περιφοράς του Επιταφίου και σε χαρακτηριστικά σημεία λαμβάνουν χώρα σκηνές από τη ζωή και τα πάθη του Χριστού. Σ’ αυτές συμμετέχουν νέοι, νέες και παιδιά ντυμένα με ρούχα της εποχής του Χριστού. Το γενικό κλίμα συγκίνησης και κατάνυξης μεταφέρει τους πιστούς στην ανάσταση του Λαζάρου, στην είσοδο στα Ιεροσόλυμα, στη μετάνοια της Μαγδαληνής, στον Μυστικό Δείπνο, στην προσευχή στο Όρος των Ελαιών, στον Πόντιο Πιλάτο, στην ανάβαση στον Γολγοθά, στην κρεμάλα του Ιούδα, στη Σταύρωση, στην Αποκαθήλωση και στον επιτάφιο του Χριστού.\nΣτη Ναύπακτο η περιφορά του Επιταφίου συνδυάζεται με ρίψη πυροτεχνημάτων στο λιμάνι, σε ανάμνηση της ηρωικής προσπάθειας του μπουρλοτιέρη Ανεμογιάννη να πυρπολήσει την τουρκική ναυαρχίδα στο χώρο αυτό.\nΣτην Κέρκυρα η περιφορά των Επιταφίων ξεκινά το απόγευμα της Μεγάλης Παρασκευής από την εκκλησία του Αγίου Γεωργίου στο Παλαιό Φρούριο. Μέχρι της 9:30 το βράδυ, από κάθε εκκλησία βγαίνει ο Επιτάφιος με την απαραίτητη μπάντα της ενορίας, τις χορωδίες, τους πιστούς. Τελευταίος βγαίνει ο μεγαλοπρεπέστατος επιτάφιος της Μητρόπολης.\nΣτη Ζάκυνθο το μεσημέρι της Μεγάλης Παρασκευής, πλήθος πιστών συμμετέχει στην περιφορά του Εσταυρωμένου που διασχίζει όλη την πόλη. Στις 2 μ.μ. στον Ιερό Ναό του Αγίου Νικολάου του Μώλου εκτός από τον Εσταυρωμένο λιτανεύεται και η εικόνα της «Mater Dolorosa», δηλαδή της Παναγίας του Πάθους. Η λιτανεία διασχίζει σχεδόν όλη την πόλη και επιστρέφει στην πλατεία Σολωμού, όπου, πάνω σε βάθρο, ο Μητροπολίτης ευλογεί τον κλήρο και το λαό με τον Εσταυρωμένο. Η λιτανεία καταλήγει στον ίδιο ναό, όπου γίνεται η εναπόθεση του Χριστού στον Επιτάφιο.\nΣτην Ίο μετά την Αποκαθήλωση, οι νέοι του νησιού παίζουν τις «μπάλες», ένα παιχνίδι με μικρές σιδερένιες κόκκινες και πράσινες μπάλες. Κατά την Περιφορά των Επιταφίων των δύο Ενοριών του νησιού, τα Εγκώμια ψάλλονται από χορωδίες γυναικών και κοριτσιών.\nΣτο χωριό Πύργος της Σαντορίνης μετά την Αποκαθήλωση βγαίνει το «Τάνταλο» στους δρόμους του χωριού για να αναγγείλει το γεγονός και οι καμπάνες ηχούν πένθιμα. Η περιφορά του Επιταφίου σημαίνεται από μικρές φωτιές σε λυχναράκια. Οι γυναίκες από τις αυλές των σπιτιών ραίνουν την πομπή του Επιταφίου με ροδόνερο.\nΣτη Σύρο οι Καθολικοί επιτάφιοι από τις εκκλησίες των Ευαγγελιστών και του Αγίου Γεωργίου συναντώνται με τους Ορθόδοξους από τους ναούς της Μητροπόλεως (Μεταμόρφωσης) του Αγίου Νικολάου και της Κοιμήσεως, μετά το τέλος της περιφοράς στην κεντρική πλατεία Μιαούλη. Ακολουθεί κατανυκτική δέηση και ψάλλονται τροπάρια της Μεγάλης Παρασκευής από τη χορωδία του Αγίου Νικολάου και Ιεροψάλτες.\nΣτην Τήνο οι περιφορές των Επιταφίων στη Χώρα συγκλίνουν στη μαρμάρινη εξέδρα της παραλίας, ενώ ο Επιτάφιος της Ενορίας του Αγίου Νεκταρίου καταλήγει μέσα στη θάλασσα, στην περιοχή Καλάμια στα Κιόνια.\n2 μήνες πριν ΒΙΝΤΕΟ, Γράφει το ΕΚΚΛΗΣΙΑ ONLINE, ΝΕΑHot News, Η Ακολουθία του Επιταφίου, Μεγάλη Παρασκευή, Περιφορά του Επιταφίου\nΜαγειρίτσα συνταγή- Ανάσταση του Κυρίου, Πάσχα 2022Αγίου Ιωάννου του Δαμασκηνού: Στην Μεγάλη Παρασκευή\nΟ Μητροπολίτης έχει εμφανίσει βαριά πολυοργανική ανεπάρκεια – Αν και εντοπίστηκε θετικός στον κορωνοϊό στις 18 Νοεμβρίου δεν δεχόταν να νοσηλευτεί μέχρι και τις 2 Δεκεμβρίου που διακομίσθηκε στον Ευαγγελισμό.\nΠροσευχή Αγίου Κυπριανού: Η μαγεία δεν είναι ανεξάρτητη από τις σατανικές και διαβολικές ενέργειες. Ο Θεός απαγόρευσε αυστηρά στους Εβραίους να ασχολούνται με τα μαγικά.\nΟ πρωθυπουργός διαβεβαίωσε τον Αρχιεπίσκοπο ότι η Πολιτεία θα παράσχει κάθε δυνατή ιατρική βοήθεια για την ταχεία ανάρρωση των θυμάτων της επίθεσης.\nΝοτιοαφρικανική μετάλλαξη: Αγώνας δρόμου για την ιχνηλάτηση των επαφών του ιερέα\nΕδώ και περίπου τρεις εβδομάδες, ο αρχιδιάκονος είναι σε καραντίνα. Τι λέει o επίτροπος του Ιερού Ναού του Αγίου Γεωργίου στη Νεάπολη Θεσσαλονίκης.


sfrang: Στη φυλακή πρυτάνεις-αντιπρυτάνεις...\nΣτη φυλακή οδηγούνται πρώην πρυτάνεις και πρώην αντιπρυτάνεις, μαζί με υπαλλήλους του Παντείου Πανεπιστημίου και άλλους καταδικασθέντες για την υπόθεση υπεξαίρεσης ποσού οκτώ εκατομμυρίων ευρώ την περίοδο 1992-1998.\nΤο δικαστήριο έκρινε ενόχους και επέβαλε ποινές κάθειρξης από τρεις φορές ισόβια έως δώδεκα έτη σε δέκα κατηγορούμενους για αδικήματα που αφορούν: απάτη, υπεξαίρεση, ψευδή βεβαίωση και πλαστογραφία σε συνδυασμό με τις επιβαρυντικές διατάξεις του νόμου περί καταχραστών του Δημοσίου.\nΣύμφωνα με την απόφαση του δικαστηρίου επεβλήθησαν ποινές κάθειρξης στους: Αιμ. Μεταξόπουλο, 25 έτη, Δημ. Κώνστα, πρώην πρύτανη 14 έτη, Παν. Γετίμη, πρώην αντιπτύτανη, 16 έτη, Κων. Παπαθανασόπουλο, πρώην αντιπρύτανη, 14 έτη, Αν. Κουτσοδημητρόπουλο, πρώην υπεύθυνο του Λογιστηρίου του Παντείου, τρεις φορές ισόβια και 15 έτη που οδηγείται στη φυλακή, Μιχάλη Παπαδοκωστάκη (διοικητικό υπάλληλο) 16 έτη, επίσης στη φυλακή, Βλάσση Βεϊκόντη 15 έτη διοικητικό υπάλληλο, επίσης στη φυλακή, Χαρ. Μπούτσικο, διοικητικό υπάλληλο, 13 έτη, Ιωάννη Γρατσάνη προμηθευτή, 10 έτη και Παν. Ορφανό, προμηθευτή 12 έτη.\nΤο δικαστήριο δεν έκανε δεκτό το αίτημα αναστολής εκτέλεσης της ποινής που υπέβαλαν οι πέντε για λόγους υγείας, ενώ αντίθετα έγινε δεκτό των συγκατηγορουμένων τους. Ο εισαγγελέας έδρας κ. Ι. Αγγελής με την πρότασή του είχε ζητήσει ν' απορριφθεί το αίτημα για όλους τους καταδικασθέντες. Υπενθυμίζεται ότι η δίκη είχε ξεκινήσει το Νοέμβριο του 2005 (πλήρες κείμενο>>>).\nΠΩΣ Η ΕΦΤΑΣΕ ΥΠΟΘΕΣΗ ΣΤΗ ΔΙΚΑΙΟΣΥΝΗ\nΑνώνυμη καταγγελία στην Εισαγγελία Αρείου Πάγου το 2000\nΗ υπόθεση έφτασε μέχρι τη Δικαιοσύνη έπειτα από ανώνυμη καταγγελία στην Εισαγγελία του Αρείου Πάγου τον Ιούνιο του 2000, στην οποία είχε επισυναφθεί πόρισμα του ΣΔΟΕ άνω των 200 σελίδων. Το εν λόγω πόρισμα είχε συνταχθεί ύστερα από καταγγελίες για οικονομικό σκάνδαλο στο Πάντειο.\nΚατά την κατηγορία αποκαλύφθηκαν οικονομικές ατασθαλίες με «πιπεράτες» λεπτομέρειες, σύμφωνα με τις οποίες φαινόταν το Πάντειο να έχει υπογράψει μάρμαρα αξίας 291 εκατ. δρχ., πανάκριβα είδη υγιεινής και... τζακούζι, καθώς και δεκάδες μέτρα μοκέτας, τζάκια κ.ά., τα οποία ενώ προορίζονταν για το Πάντειο, τελικά -κατά την κατηγορία- κατέληξαν σε άγνωστους προορισμούς.\nΣτο ίδιο πόρισμα οι εμπλεκόμενοι, χωρίς να κατονομάζονται, φέρονται να βάζουν στην τσέπη τους ακόμα και τον μισθό που ελάμβανε με την ιδιότητα του καθηγητή ο τέως πρωθυπουργός Κ. Σημίτης, ο οποίος είχε παραχωρήσει τα χρήματά του για την οργάνωση της Κεντρικής Βιβλιοθήκης του Παντείου.\nΣτην ακροαματική διαδικασία επίσης μάρτυρας αναφέρθηκε σε αγορά αυτοκινήτου μάρκας Φεράρι από τον κατηγορούμενο Κουτσοδημητρόπουλο, τονίζοντας ότι εκ των υστέρων πληροφορήθηκε ότι η αγορά έγινε με χρήματα από τον... ειδικό λογαριασμό ερευνών του Παντείου.\nΔυστυχώς, πολλοί διοικούν τα εκπαιδευτικά ιδρύματα, με το πρόσχημα της αυτονομίας και ανεξαρτησίας, ως μικροί αυτοκράτορες. Κάποια στιγμή σπάει όμως η ομερτά της συναδελφικής ή συνένοχης σιωπής και οι αυτοκράτορες καταλήγουν στη φυλακή.\nΥποβολή από Stelios Frang στις Wednesday, June 06, 2007


Ricky Martin: «Θέλω μεγάλη οικογένεια. Έχω ακόμη μερικά έμβρυα για το μέλλον» | Gpop.gr\nRicky Martin: «Θέλω μεγάλη οικογένεια. Έχω ακόμη μερικά έμβρυα για το μέλλον»\nΜιλώντας στο Entertainment Tonight, ο Ricky Martin αποκάλυψε ότι δεν αποκλείει το ενδεχόμενο να μεγαλώσει την οικογένεια του καλωσορίζοντας κι άλλα παιδιά στον κόσμο με τον σύζυγό του, Jwan Yosef.\nΟ 48χρονος Λατίνος σταρ έχει ήδη 4 παιδιά, τους δίδυμους, Valetino και Matteo, την κόρη του, Lucia, και τον γιο του, Renn.\nΠαρ’ όλα αυτά, καθότι όνειρό του είναι μία μεγάλη οικογένεια, ο Ricky Martin παραδέχεται πως θα ήθελε κι άλλα παιδιά μέσω παρένθετης μητέρας γι’ αυτό είχε πάρει από νωρίς τα μέτρα του.\n«Μερικοί άνθρωποι πιστεύουν ότι είμαι τρελός, μου αρέσει να έχω μία μεγάλη οικογένεια κι έτσι έχω ακόμα δυο έμβρυα στην αναμονή. Μόνο αυτό μπορώ να πω. Ο Jwan δεν θέλει προς το παρόν – μην του το πείτε!».\nΣαν περήφανος πατέρας δήλωσε ότι είναι πολύ χαρούμενος που κατάφερε να δημιουργήσει την οικογένεια που πάντα ήθελε ενώ περιέγραψε την «έξαλλη» καθημερινότητά του στο σπίτι με τέσσερα παιδιά, ειδικά καθώς οι δύο μεγαλύτεροι γιοι του πλησιάζουν την εφηβεία.\n«Πλησιάζουν στην εφηβεία και τα πράγματα είναι τρελά. Και σαν να μην έφτανε αυτό έχουμε και lockdown και η όλη κατάσταση είναι εκνευριστική. Αλλά είναι πολύ κουλ παιδιά».\n«Είμαι πολύ τυχερός που έχω αυτή την οικογένεια. Όλοι τρέχουμε πίσω από τη Lucia. Αυτή κάνει κουμάντο κι ας είναι μόλις δύο χρονών».\nΟ Ricky Martin έγινε για 4η φορά μπαμπάς!\nΟ Ricky Martin έγινε μπαμπάς για τρίτη φορά!\nΟ Ricky Martin θα γίνει μπαμπάς για τέταρτη φορά!\nΟ Ricky Martin με τον σύντροφο του Jwan παντρεύτηκαν\nΟ Ricky Martin δημοσίευσε για πρώτη φορά φωτογραφίες…\nRicky Martín: "Έγραψα ότι είμαι γκέι, πάτησα…\nΕιρήνη Παπαδοπούλου: “Αν είχα αγνοήσει το ένστικτό…\nΟ Παναγιώτης Βασιλάκος αποκαλύπτει τι του ζήτησε η…\n"Εύχομαι οι δύο εννιάχρονοι γιοι μου να γίνουν ομοφυλόφιλοι"\nH Victoria Beckham αποκαλύπτει τον μοναδικό αυστηρό…\nPrevious Post: Σταύρος Σιόλας | Neo Album | Φωνές Θιάσου\nNext Post: Από θέατρο Αερόπλοιο 2η Διαδικτυακή Συνάντηση-Δράσεις για το παιδί την περίοδο του εγκλεισμού


Αυτός είναι ο άνδρας που έχει κλέψει την καρδιά της Ναταλίας Γερμανού!Είναι αχώριστοι! | Star.gr\nΑυτός είναι ο άνδρας που έχει κλέψει την καρδιά της Ναταλίας Γερμανού!Είναι αχώριστοι!\nΠοιο είναι το love story του ζευγαριού\nΤον απόλυτο έρωτα ζει τους τελευταίους μήνες η Ναταλία Γερμανού, και δεν το κρύβει, ούτε το διατυμπανίζει κιόλας.\nΠοιος είναι αυτός; Σύμφωνα με αποκλειστικές πληροφορίες του «ΟΚ», πρόκειται για τον συνομήλικό της, Κωστή Φραγκούλη, ιδρυτή και πρόεδρο ομίλου ναυτιλιακών επιχειρήσεων, ο οποίος δεν επιθυμεί την δημοσιότητα, κάτι που η Ναταλία Γερμανού έχει σεβαστεί απόλυτα.\n«Τον πρώτο καιρό έβγαιναν φιλικά. Σιγά σιγά οι επαφές τους έγιναν πιο ρομαντικές, και όσο περνάει ο καιρός δένονται περισσότερο. Η Ναταλία πάντως δεν πρόκειται να επιβεβαι��σει σε κανέναν ότι είναι μαζί με τον Κωστή, τουλάχιστον στο άμεσο μέλλον. Αυτή τη φορά έχει αποφασίσει να προφυλάξει την σχέση τους και να μην επαναλάβει λάθη του παρελθόντος», αναφέρει πηγή από το στενό περιβάλλον του ζευγαριού.\nΝα σημειώσουμε πάντως, ότι σε πρόσφατη συνέντευξη της στην εκπομπή «Στα Καλά Καθούμενα», η Ναταλία Γερμανού δήλωσε (χωρίς να αναφέρει το όνομα του άνδρα που της έχει κλέψει την καρδιά), πως:\n«Από το προηγούμενο καλοκαίρι, όχι αυτό που μας πέρασε, αισθάνομαι ότι άλλαξαν όλα. Άλλαξαν όλα μέσα μου! Κάποια στιγμή ξυπνάς ένα πρωί και λες αυτή την μικρή λεξούλα που ακούγεται ματαιόδοξη αλλά δεν είναι. Τη λέξη ΑΞΙΖΩ. Αξίζω να έχω σωστούς ανθρώπους δίπλα μου, την δουλειά που θέλω να κάνω και να φέρομαι καλύτερα στον εαυτό μου. Το πιο εύκολο είναι να πεις ότι φταίνε οι άλλοι. Ποτέ δεν φταίνε οι άλλοι. Απλά όλοι περνάμε περιόδους ανασφάλειας και νιώθουμε λιγότερο καλά απ΄ότι θα έπρεπε. Και ξαφνικά γίνεται ένα μαγικό κλικ και μπαίνουν οι σωστοί άνθρωποι στη ζωή σου, και νιώθεις ότι η αυτοπεποίθηση σου, εκτοξεύεται στα ύψη. Εμένα αυτό μου συνέβη πριν ενάμιση χρόνο. Μπήκε ένας σωστός άνθρωπος στη ζωή μου! Είναι ένας πολύ σημαντικός άνθρωπος! Ακόμα κι αν παντρευτώ, αυτό θα είναι σε ένα νησί, πολύ ήσυχα και χαλαρά. Πολύ μποέμικα. Λέω λοιπόν τώρα ότι επειδή τον πρώτο μου γάμο τον έκανα υπέροχα, θέλω τον δεύτερο γάμο να τον κάνω αλλιώς! Αν τον κάνω! Η άποψη μου για τον έρωτα είναι πως όταν ένας άνθρωπος είναι ερωτευμένος, το πρώτο πράγμα που κάνει είναι να προστατέψει αυτό τον έρωτα. Αυτό δεν είναι κάτι που το κοινοποιείς ανεβάζοντας καθημερινά φώτο στο Instagram, το κάνεις status στο Facebook, ή το τουιτάρεις. Αυτό θα το κάνω μόνο αν θέλω να κινήσω την προσοχή των blogs, του τύπου ασχοληθείτε μαζί μου γιατί δεν έχετε να γράψετε κάτι άλλο για μένα οπότε γράψτε για τα γκομενικά μου, λυπηρό… Ή για να κάνω κάποιον να ζηλέψει. Πιο λυπηρό. Δεν απολαμβάνεις έτσι τον έρωτα. Τον έρω��α τον απολαμβάνεις σιωπηλά και ήσυχα. Δεν τον ουρλιάζεις του τύπου δείτε με!Τον έρωτα τον γιορτάζεις μόνο όταν πεις να το μονόπετρο μου, να η ανθοστήλη του γάμου μου ή το μωρό που έρχεται στη ζωή μου».